cyanic-selkie/wikianc huggingface dataset:
ಸೇಡಿಯಾಪು ಕೃಷ್ಣಭಟ್ಟ
ಪತ್ರಿಕಾ ಬರಹಗಳು
ಇಪ್ಪತ್ತು ವರ್ಷಗಳ ಅನಂತರ ಈ ನಾಲ್ಕು ನೀಳ್ಗವನಗಳೊಂದಿಗೆ ಕೃಷ್ಣಭಟ್ಟರು ಯಥಾವತ್ತಾಗಿ ಬರೆದ ಹದಿನೆಂಟು ಬಿಡಿಕವಿತೆಗಳನ್ನು ಸೇರಿಸಿ ‘ಚಂದ್ರಖಂಡ’ವೆಂಬ ಹೆಸರಿನಲ್ಲಿ ಪ್ರಕಟಿಸಲಾಯಿತು. ಮುಂದೆ 1985ರಲ್ಲಿ ವಿಶ್ವಕನ್ನಡ ಸಾಹಿತ್ಯ ಸಮ್ಮೇಳನದ ಅಂಗವಾಗಿ ಅದು ಪುರ್ನರ್ಮುದ್ರಣಗೊಂಡಿತು. ಮತ್ತೆ 1994ರಲ್ಲಿ ಅದು ಪರಿವರ್ಧಿತವೂ ಅನುಬಂಧಿತವೂ ಆಗಿ ಅಚ್ಚಾಯಿತು. ಬೆಳಗಿನ ತಂಗಾಳಿ, ನೌಕೆಯಲೆನ್ನ ಕುಳ್ಳಿರಿಸು, ತಣ್ಣನೆ ಹೊಯ್ಯಮ್ಮ ದೀಪಕ್ಕೆ, ತುಳುನಾಡ ಹಾಡು, ಜಯ ಭಾರತಪುತ್ರನೇ ಮೊದಲಾದ ಹತ್ತಾರು ಭಾವಬಂಧುರ ಕವಿತೆಗಳನ್ನು ಈ ಸಂಕಲನದಲ್ಲಿ ಕಾಣುತ್ತೇವೆ.
ಸೇಡಿಯಾಪು ಕೃಷ್ಣಭಟ್ಟರು ರೋಚಕವಾದ ಕತೆಗಳನ್ನೂ ಬರೆಯಬಲ್ಲರೆಂದು ಅವರ ‘ಪಳಮೆಗಳು’ ಎಂಬ ಸಂಗ್ರಹವು ಪುಷ್ಟೀಕರಿಸುತ್ತದೆ. ‘ಚಿನ್ನದ ಚೇಳು’, ‘ಚೆನ್ನಮಣೆ’, ‘ಧರ್ಮಮ್ಮ’ ಮತ್ತು ‘ನಾಗಬೆತ್ತ’ವೆಂಬ ನಾಲ್ಕು ಕತೆಗಳು, ಯಾವುವೋ ಹೇಳಿಕೆಗಳನ್ನು ಹಿಡಿದು ಬರೆದವುಗಳು. ಕೆಲವು ಅಂಧವೋ ಅನುಭವವೋ ಆದ ವಿಶ್ವಾಸಗಳನ್ನವಲಂಭಿಸಿ ಬೆಳೆದವುಗಳು. ಇವುಗಳಲ್ಲಿ ಚಿತ್ರಿತವಾದ ಜೀವನ ಇಂದಿನದಲ್ಲ. ಆದುದರಿಂದ ‘ಪಳಮೆಗಳು’ ಎಂದು ಲೇಖಕ ಕೃಷ್ಣಭಟ್ಟರು ವಿವರಣೆಯನ್ನು ನೀಡಿದ್ದಾರೆ. ಆದರೆ ನಾಲ್ಕು ಕತೆಗಳ ವಸ್ತು ವೈವಿಧ್ಯ, ಕಥನಕೌಶಲ ಮತ್ತು ಭಾಷಾ ಸೌಂದರ್ಯಗಳಿಂದಾಗಿ ಅವು ಎಲ್ಲ ಕಾಲಕ್ಕೂ ಹೊಸತಾಗಿಯೇ ಉಳಿಯುತ್ತದೆ. ಓದುಗನ ರಸಜಿಹ್ವೆಗೆ ಬಗೆ ಬಗೆಯ ರುಚಿಗಳನ್ನು ಇಳಿಸುತ್ತವೆ. ನಾಲ್ಕು ಕತೆಗಳಿಗೆ ಅವುಗಳದೇ ಆಗಿರುವ ಸೊಗಸಿದ್ದರೂ ‘ಚೆನ್ನಮಣೆ’ ಮತ್ತು ‘ನಾಗರಬೆತ್ತ’ ಕನ್ನಡಕ್ಕೆ ಅತ್ಯುತ್ತಮ ಕಥೆಗಳೊಂದಿಗೆ ಸಮಾನ ಪಂಕ್ತಿ. ‘ನಾಗರಬೆತ್ತ’ ಇಂಗ್ಲೀಷಿಗೂ ಅನುವಾದಿತವಾಗಿ ಕೇಂದ್ರ ಸಾಹಿತ್ಯ ಅಕಾಡೆಮಿಯು ಪ್ರಕಟಿಸಿರುವ ‘Anthology’ಯೊಂದರಲ್ಲಿ ಸೇರಿದೆ. 1947ರಲ್ಲಿ ಮೊದಲಸಲ ಅಚ್ಚಾದ ಈ ಕತೆಗಳ ಕಟ್ಟು ಬಹಳಷ್ಟು ಮರು ಹುಟ್ಟುಗಳನ್ನು ಕಂಡಿದೆ ಎಂದರೆ ಕತೆಗಳ ಕಮನೀಯತೆ ಮನವರಿಕೆಯಾಗುತ್ತದೆ.
1975ರಲ್ಲಿ ಕೃಷ್ಣಭಟ್ಟರ ‘ಕೆಲವು ದೇಶನಾಮಗಳು’ ಎಂಬ ಗ್ರಂಥ ಪ್ರಕಟವಾಯಿತು. ಅದರಲ್ಲಿ ಅವರು ಬಹುವಿಧದ ವ್ಯಾಖ್ಯಾನ – ವಿವರಣೆಗಳಿಗೆ ಒಳಗಾದ ‘ತುಳು’ ಎಂಬ ಶಬ್ದಾರ್ಥ ವಿವೆಚನೆಯನ್ನು ಚೇರ, ಕೊಂಕಣ ಮತ್ತು ಪಾಂಡ್ಯ ಎಂಬ ದೇಶವಾಚಕಗಳ ನಿಷ್ಪತ್ತಿ ನಿರೂಪಣೆಯನ್ನು ನಿಸ್ಸಂದಿಗ್ಧವಾಗಿ ಮಾಡಿದ್ದಾರೆ. 1985ರಲ್ಲಿ ಪ್ರಕಟಗೊಂಡ ‘ಛಂದೋಗತಿ’ಯೆಂಬ ಗ್ರಂಥ ಪ್ರಕಟವಾದ ನಾಲ್ಕುವರ್ಷದ ನಂತರ ಮುದ್ರಿತವಾಗಿದ್ದು ‘ಕನ್ನಡ ಛಂದಸ್ಸು’ ಎಂಬ ಗ್ರಂಥ.
ಸೇಡಿಯಾಪು ಕೃಷ್ಣಭಟ್ಟರು ತಮ್ಮ ತೊಂಬತ್ತನೆಯ ಹುಟ್ಟುಹಬ್ಬದ ನೆನಪಿಗೆಂಬಂತೆ ಕನ್ನಡಿಗರಿಗೆ ನೀಡಿದ ಕೊಡುಗೆಯೆಂದರೆ ‘ತಥ್ಯದರ್ಶನ’ ಎಂಬ ಅಪೂರ್ವ ಅಸಾಮಾನ್ಯ ಪುಸ್ತಕ. ಅದು ‘ಅಪೂರ್ವ ಮಾತ್ರವಲ್ಲ, ಅಪಶ್ಚಿಮ ಕೂಡಾ ಎಂದರೂ ತಪ್ಪಾಗಲಿಕ್ಕಿಲ್ಲ’ವೆಂದು ಹೇಳಿದ್ದಾರೆ ಖ್ಯಾತ ವಿದ್ವಾಂಸರಾದ ಬನ್ನಂಜೆ ಗೋವಿಂದಾಚಾರ್ಯರು. ಏಕೆಂದರೆ ಅನೇಕ ವರ್ಷಗಳಿಂದ ಅನೇಕ ಪಾಶ್ಚಾತ್ಯ ಪೌರಸ್ತ ಇತಿಹಾಸಜ್ಞರು, ಪುರಾತತ್ವ ಶಾಸ್ತ್ರಿಗಳು, ಸಂಶೋಧಕರು ಮತ್ತು ವಿದ್ವತ್ ಪ್ರಭೃತಿಗಳು ದೊಡ್ಡದಾಗಿ ಹೇಳುತ್ತಾ ಬಂದಿದ್ದ ಗಟ್ಟಿಯಾಗಿ ನಂಬಿದ್ದ ‘ಆರ್ಯ’ರೆಂದರೆ ಒಂದು ಜನಾಂಗ, ವರ್ಣ ಮತ್ತು ಜಾತಿ ಎಂದರೆ ಏಕಾರ್ಥ, ಲಿಂಗ ಎಂದರೆ ಜನನೇಂದ್ರಿಯ ಎಂದು ಮುಖ್ಯವಾಗಿ ಅರ್ಥಕತೀ ಪದಚತುಷ್ಟಯದ ನಿಜವಾದ ಅರ್ಥಾನುಸಂಧಾನವನ್ನು ಕೃಷ್ಣಭಟ್ಟರು ಈ ಪುಸ್ತಕದಲಿ ಮಾಡಿದ್ದಾರೆ. ಹೊಸ ನೆಲೆಗಟ್ಟಿನಲ್ಲಿ ನಿಂತು ಮಾಡಿದ್ದಾರೆ. ಆ ನಾಲ್ಕುಪದಗಳ ಮೇಲೆ ಹೊಸ ಬೆಳಕನ್ನು ಚೆಲ್ಲಿದ್ದಾರೆ ಮತ್ತು ಅವುಗಳ ಹುರುಳನ್ನು ತೋರಿ ಹೊಸಬೆಲೆಯನ್ನು ಕಾಣಿಸಿದ್ದಾರೆ. ಆರ್ಯವೆಂಬುದು ಜನಾಂಗವಾಚಕವಲ್ಲ. ಅದು ಸಂಸ್ಕೃತಿ ಸೂಚಕವೆಂದು ಅವರು ಪ್ರತಿಪಾದಿಸಿರುವ ರೀತಿ ವಿನೂತನ, ಆಶ್ಚರ್ಯಕರ, ವಿಚಾರಕ್ಷಮ ಮತ್ತು ಸ್ವೀಕಾರ್ಹ. ಪ್ರಾಯಃ ಸಮಸ್ತ ಭಾರತೀಯ ವಾಙ್ಮಯ್ದಲ್ಲೇ ಈ ಬಗೆಯ ಪುಸ್ತಕಗಳಲ್ಲಿ ಇದೇ ಮೊದಲನೆಯದು ಎಂದು ಹೇಳಬಹುದಾಗಿದೆ. ಪುಸ್ತಕದ ಇಂಗ್ಲಿಷ್ ಅನುವಾದವೂ ‘Discovery of Facts’ ಎಂಬ ಹೆಸರಿನಲ್ಲಿ, 1996ರ ಜೂನ್ 8ರಂದು ಕೃಷ್ಣಭಟ್ಟರ ತೊಂಬತ್ತೈದನೆಯ ಜನ್ಮದಿನದಂದು ಬಿಡುಗಡೆಗೊಂಡಿತು.
ಗ್ರಂಥಗಳು
1975ರಲ್ಲಿ ಕೃಷ್ಣಭಟ್ಟರ ಕೆಲವು ದೇಶನಾಮಗಳು ಎಂಬ ಗ್ರಂಥ ಪ್ರಕಟವಾಯಿತು. ಅದರಲ್ಲಿ ಅವರು ಬಹುಕಾಲದಿಂದ ಬಹುವಿಧದ ವ್ಯಾಖ್ಯಾನ-ವಿವರಣೆಗಳಿಗೆ ಒಳಗಾದ ‘ತುಳು’ ಎಂಬ ಶಬ್ದಾರ್ಥ ವಿವೇಚನೆಯನ್ನು ಚೇರ, ಕೊಂಕಣ ಮತ್ತು ಪಾಂಡ್ಯ ಎಂಬ ದೇಶವಾಚಕಗಳ ನಿಷ್ಪತ್ತಿ ನಿರೂಪಣೆಯನ್ನು ನಿಸ್ಸಂದಿಗ್ಧವಾಗಿ ಮಾಡಿದ್ದಾರೆ. ಆ ಕುರಿತು ಅನೇಕ ವಿದ್ವಾಂಸರು ಮಾಡಿದ ತರ್ಕ, ಮುಟ್ಟಿದ ನಿಗಮಗಳನ್ನು ಸಮಗ್ರವಾಗಿ ವಿಶ್ಲೇಷಿಸಿ ಸಾಧಾರಣವಾಗಿ ತಿರಸ್ಕರಿಸಿದ್ದಾರೆ. ಅವರದು ವಸ್ತುನಿಷ್ಠವಾದ ಕಥೈಕ ದೃಷ್ಟಿಯಲ್ಲದೆ ಅಭಿಮಾನ, ವ್ಯಕ್ತಿದ್ವೇಷ, ಪೂರ್ವಗ್ರಹಗಳಲ್ಲಿ. ಸೇಡಿಯಾಪು ಕೃಷ್ಣಭಟ್ಟರ 1985ರಲ್ಲಿ ಪ್ರಕಟಗೊಂಡ ‘ಛಂದೋಗತಿ’ ಯೆಂಬ ಗ್ರಂಥ. ‘ಛಂದೋಗತಿ’ ಪ್ರಕಟವಾದ ನಾಲ್ಕುವರ್ಷ ಅನಂತರ ಮುದ್ರಿತವಾದದ್ದು ‘ಕನ್ನಡ ಛಂದಸ್ಸು’ ಎಂಬ ಗ್ರಂಥ. 1932ರಲ್ಲಿ ಮಡಿಕೇರಿ ಸಾಹಿತ್ಯ ಸಮ್ಮೇಳನದಲ್ಲಿ ಕೃಷ್ಣಭಟ್ಟರು ಬರೆದ ಅದೇ ಹೆಸರಿನ ನಿಬಂಧದ ಪರಿಷ್ಕೃತವಾಗಿ ನಾಲ್ಕು ಪರಿಶಿಷ್ಟ, ನಾಲ್ಕು ಅನುಬಂಧ ಮತ್ತೊಂದು ಅವಶಿಷ್ಟ ಸಹಿತವಾಗಿ ನೂರ ಐವತ್ತೇಳು ಪುಟಗಳಷ್ಟು ಪುಟ ವಿಸ್ತರವಾಗಿದೆ. ‘ಈಶ್ವರ ಸಂಕಲ್ಪ ಅಥವಾ ದೈವಲೀಲೆ’ ಯೆಂಬ ಪುಸ್ತಕವನ್ನು ರಚಿಸಿದ್ದಾರೆ.ಕೃಷ್ಣಭಟ್ಟರು ಮಾಡಿರುವ ಉಪನ್ಯಾಸಗಳು, ಮುನ್ನುಡಿಗಳು ಮುಂತಾದವುಗಳನ್ನೆಲ್ಲಾ ಸೇರಿಸಿ ‘ವಿಚಾರ ಪ್ರಪಂಚ’ ಎಂಬ ಹೆಸರಿನಲ್ಲಿ ೧೯೯೨ರಲ್ಲಿ ಪ್ರಕಟಿಸಲಾಯಿತು. ಒಂದು ಸಂದರ್ಭದಲ್ಲಿ ‘ಕನ್ನಡ ಕಾದಂಬರೀ ಸಾಮ್ರಾಟ’ ಅ. ನ. ಕೃಷ್ಣರಾಯರು ಕೃಷ್ಣಭಟ್ಟರನ್ನು ‘ಶಬ್ದನಿಧಿ’ಯೆಂದು ಕರೆದಿದ್ದರು. ಕನ್ನಡದಲ್ಲಿ ತಮ್ಮಿಬ್ಬರು ಗೆಳೆಯರ ಜೊತೆಗೂಡಿ ‘ಕನ್ನಡ ನಿಘಂಟು’ ಒಂದನ್ನು ಕೂಡಾ ಕೃಷ್ಣಭಟ್ಟರು ಸಂಪಾದಿಸಿದ್ದರು. ತಮ್ಮ ಜೀವನದ ಕೆಲವು ವಿಶಿಷ್ಟಘಟನೆಗಳನ್ನು ನಿರೂಪಿಸುವ ‘ಈಶ್ವರ ಸಂಕಲ್ಪ’ ಅಥವಾ ‘ದೈವಲೀಲೆ’ ಎಂಬುವ ಪುಸ್ತಕವನ್ನೂ ರಚಿಸಿದ್ದಾರೆ.
ಪಂಪ ಪ್ರಶಸ್ತಿ
ಕೃಷ್ಣಭಟ್ಟರ ‘ವಿಚಾರಪ್ರಪಂಚ’ಕ್ಕೆ ಪಂಪ ಪ್ರಶಸ್ತಿ ನೀಡಲಾಯಿತು.
ವಿದಾಯ
ಸೇಡಿಯಾಪು ಕೃಷ್ಣಭಟ್ಟರ ತೀಡಿ ತಿದ್ದಿದ ಬರವಣಿಗೆಯಂತೆ ಅವರ ಬದುಕೂ ಸಹಾ ಸ್ಫಟಿಕ ಸದೃಶ. ಗಾಂಧೀಜಿಯವರ ‘ಪದಧ್ವನಿ’ಯಿಂದ ಪ್ರೇರಿತರಾಗಿದ್ದ ಕೃಷ್ಣಭಟ್ಟರು ಜೀವನಪೂರ್ತಿ ಅವರ ಮಾರ್ಗವನ್ನೇ ಅನುಸರಿಸಲು ಪ್ರಯತ್ನಿಸಿದರು. ಸೇಡಿಯಾಪು ಕೃಷ್ಣಭಟ್ಟರು ಬಾಲ್ಯದಿಂದಲೂ ಅನಾರೋಗ್ಯಪೀಡಿತ ದುರ್ಬಲ ಶರೀರಿಯಾಗಿದ್ದರೂ ಕೇವಲ ಸಂಕಲ್ಪಶಕ್ತಿ, ಮನೋದಾರ್ಢ್ಯಗಳಿಂದಾಗಿಯೇ ತೊಂಬತ್ತೈದು ವರ್ಷಗಳ ನಿಡುಗಾಲ ಬದುಕಿದರು. ತಮ್ಮ ‘ತಥ್ಯದರ್ಶನ’ದ ಆಂಗ್ಲ ಅನುವಾದ ಪ್ರಕಟವಾಗಬೇಕೆಂಬುದು ಅವರ ಆಸೆಯಾಗಿತ್ತ್ತು. ಅದನ್ನು ಜೂನ್ ೮, ೧೯೯೬ರಂದು ಪೂರೈಸಿದರು. ಅಂದೇ ಅವರ ತೊಂಬತ್ತೈದನೆಯ ಜನ್ಮದಿನವೂ ಆಗಿತ್ತು. ಕೃಷ್ಣಭಟ್ಟರ ಸನ್ಮಿತ್ರ ಡಾ. ಶಿವಾರಾಮಕಾರಂತರು ಆ ಅನುವಾದವವನ್ನು ಅನಾವರಣಗೊಳಿಸಿ, ಕೃಷ್ಣಭಟ್ಟರ ಕೈಗೊಪ್ಪಿಸಿದರು. ಅವರು ಪುಸ್ತಕದ ಪುಟಗಳ ಮೇಲೆ ಕೈಯಾಡಿಸಿ ಸಂತೋಷಪಟ್ಟರು. ಅಂದೇ ಮಧ್ಯರಾತ್ರಿ ಅವರ ಸಾರ್ಥಕ ಜೀವ ದುರ್ಬಲ ಶರೀರವನ್ನು ತ್ಯಜಿಸಿ ಪರಲೋಕವನ್ನು ಸೇರಿತು.
ಮಾಹಿತಿ ಕೃಪೆ
ಪ್ರೊ. ಎಮ್. ರಾಮಚಂದ್ರ ಅವರು ಬರೆದಿರುವ ಸೇಡಿಯಾಪು ಕೃಷ್ಣಭಟ್ಟರ ಕುರಿತಾದ ಸಾಲು ದೀಪಗಳು ಕೃತಿಯಲ್ಲಿನ ಲೇಖನ
ಕೃತಿಗಳು ಮತ್ತು ಪ್ರಶಸ್ತಿ ಪುರಸ್ಕಾರಗಳು
ಚಂದ್ರಖಂಡ ಮತ್ತು ಇತರ ಕಾವ್ಯಗಳು ಇವರ ಮಹತ್ವದ ಕಾವ್ಯಸಂಗ್ರಹ, 'ಪಳಮೆಗಳು' ಕಥಾ ಸಂಕಲನ.
ಇವರು ಬರೆದ ವಿಚಾರ ಪ್ರಪಂಚ ಕೃತಿಗೆ ೧೯೯೪ರಲ್ಲಿ ಪಂಪ ಪ್ರಶಸ್ತಿ ಲಭಿಸಿತು.
ಛಂದೋಗತಿ ಕೃತಿಗೆ ವರ್ಧಮಾನ ಪ್ರಶಸ್ತಿ ದೊರೆತಿದೆ.
ಕೆಲವು ದೇಶನಾಮೆಗಳು ಕೃತಿಗೆ ಮೈಸೂರು ವಿಶ್ವವಿದ್ಯಾಲಯದ ಸ್ವರ್ಣಮಹೋತ್ಸವ ಪುರಸ್ಕಾರ ಲಭಿಸಿದೆ.
ಕನ್ನಡ ಛಂದಸ್ಸುಗಳು ಇವರ ಮತ್ತೊಂದು ಮಹತ್ವದ ಕೃತಿ.
೧೯೭೨ರಲ್ಲಿ ಕರ್ನಾಟಕ ಸರ್ಕಾರ ಇವರನ್ನು ಶ್ರೇಷ್ಠ ವಿದ್ವಾಂಸರೆಂದು ಗೌರವಿಸಿದೆ.
ಉಲ್ಲೇಖಗಳು
ವರ್ಗ:ಸಾಹಿತಿಗಳು ವರ್ಗ:ಪಂಪ ಪ್ರಶಸ್ತಿ ಪುರಸ್ಕೃತರು
ಜೈವಿಕ ಯಂತ್ರಶಾಸ್ತ್ರ
ಜೈವಿಕ ಯಂತ್ರಶಾಸ್ತ್ರ ( ಜೈವಿಕ ಅಂಶದβίος ಮತ್ತು μηχανική ಯಂತ್ರಶಾಸ್ತ್ರ) ಯಾಂತ್ರಿಕ ತತ್ವಗಳನ್ನು ಜೀವಿಗಳಲ್ಲಿ ಅನ್ವಯಿಸುವುದಾಗಿದ್ದು, `ಮಾನವ,  ಪ್ರಾಣಿಗಳು,  ಸಸ್ಯಗಳು  ಮತ್ತು ಜೀವನದ ಮೂಲಭೂತ ಕಾರ್ಯಗಳ ಘಟಕಗಳು, ಜೀವಕೋಶಗಳು ಮುಂತಾದವುಗಳಿಗೆ  ಅನ್ವಯಿಸುತ್ತದೆ. ಜೈವಿಕ ಯಂತ್ರಶಾಸ್ತ್ರ ಎಂಬ ಪದವು 1970ರ ಪ್ರಾರಂಭದಲ್ಲಿ ಬಳಕೆಗೆ ಬಂದಿದ್ದು, ಇದು ಜೀವಿಗಳ ರಚನೆ ಮತ್ತು ಕಾರ್ಯಗಳ ಅಧ್ಯಯನದ ಮೂಲಕ  ವೈದ್ಯಕೀಯ ಸಮಸ್ಯೆಗಳನ್ನು  ನಿವಾರಿಸಲು ಜೀವ ವ್ಯವಸ್ಥೆಗಳಿಗೆ ಇಂಜಿನಿಯರಿಂಗ್ ಅನ್ವಯಗಳನ್ನು ಅಳವಡಿಸಿಕೊಳ್ಳುವುದರ ಬಗ್ಗೆ ವಿವರಿಸುತ್ತದೆ ಯಾಂತ್ರಿಕತೆ ಭೌತಶಾಸ್ತ್ರದ ಒಂದುಭಾಗವಾಗಿದ್ದು, ಬಲಗಳ ವಿಶ್ಲೇಷಣೆಯ ಬಗ್ಗೆ ತಿಳಿಸುತ್ತದೆ. ಆದ್ದರಿಂದ ಜೈವಿಕ ಯಂತ್ರಶಾಸ್ತ್ರ ಈ ತತ್ವಗಳ ಸಹಾಯದಿಂದ "ಒಳಾಂಗಗಳ ಹಾಗೂ ಕಾರ್ಯಾವಿಧಾನಗಳ" ಅಧ್ಯಯನ ಮಾಡಲು ಸಹಾಯಮಾಡುತ್ತದೆ.
ಸಂಬಂಧಿಸಿದ ಕ್ಷೇತ್ರಗಳು
ಜೈವಿಕಯಂತ್ರಶಾಸ್ತ್ರವು ಜೈವಿಕ ಇಂಜಿನಿಯರಿಂಗ್, ಜೀವಿಗಳ ಯಾಂತ್ರಿಕತೆಯ ಸಂಶೋಧನೆ ಮತ್ತು ವಿಶ್ಲೇಷಣೆ ಮತ್ತು ಜೈವಿಕ ವ್ಯವಸ್ಥೆಗಳಿಗೆ ಇಂಜಿನಿಯರಿಂಗ್ ತತ್ವಗಳ ಅನ್ವಯಗಳನ್ನು  ಒಳಗೊಂಡಿದೆ. ಈ ಸಂಶೋಧನೆಮತ್ತು ವಿಶ್ಲೇಷಣೆಯನ್ನು ಬಹುಮುಖಿ ಹಂತಗಳಲ್ಲಿ ಮಾಡಬಹುದಾಗಿದ್ದು, ಅಣುಗಳ ಹಂತದಿಂದ, ಜೈವಿಕ ವಸ್ತುಗಳಾದ ಕೊಲ್ಲ್ಯಾಜನ್ ಮತ್ತು ಎಲಾಸ್ಟಿನ್‌ಗಳಿಂದ ಹಿಡಿದು, ಅಂಗಾಂಶ ಮತ್ತು ಅಂಗಮಟ್ಟದವರೆಗೆ ಪರಿಗಣಿಸಲಾಗುತ್ತದೆ.
ನ್ಯೂಟನ್ನಿನ ಯಂತ್ರಶಾಸ್ತ್ರದ ಕೆಲವು ಅನ್ವಯಗಳು ಪ್ರತಿಯೊಂದು ಹಂತದಲ್ಲಿ ಸರಿಯಾದ ಅಂದಾಜುಗಳನ್ನು ಕೊಡಬಲ್ಲವು, ಆದರೆ ನಿಖರವಾದ ವಿವರಗಳಿಗೆ ಅನಂತ ಚಲನಶಾಸ್ತ್ರದ ಬಳಕೆ ಅಗತ್ಯ.
ಸಸ್ಯ ಮತ್ತು ಸಸ್ಯ ಅಂಗಗಳಿಗೆ ಅನ್ವಯಿಸಲಾಗಿರುವ ಜೈವಿಕಯಂತ್ರಶಾಸ್ತ್ರದ ತತ್ವಗಳನ್ನು ಸಸ್ಯ ಜೈವಿಕ ಯಂತ್ರಶಾಸ್ತ್ರದ ಕ್ಷೇತ್ರದ ಅಭಿವೃದ್ಧಿಯಲ್ಲೂ ಬಳಸಲಾಗುತ್ತಿದೆ. ಸಸ್ಯ ಜೈವಿಕ ಯಂತ್ರಶಾಸ್ತ್ರದ ವಿಷಯದಲ್ಲಿ ಕಾರ್ಲ್ ನಿಕ್ಲಾಸ್ ಬರೆದಿರುವ ಒಂದು ಅನ್ ಇಂಜಿನಿಯರಿಂಗ್ ಅಪ್ರೋಚ್ ಟು ಪ್ಲಾಂಟ್ ಫಾರ್ಮ್ ಅಂಡ್ ಫಂಕ್ಷನ್  ಎಂಬ ಪಠ್ಯ ಪುಸ್ತಕದಲ್ಲಿ  ಸಸ್ಯಜೈವಿಕ ಯಂತ್ರಶಾಸ್ತ್ರದ ಅನೇಕ ಶಾಖೆಗಳ ಬಗ್ಗೆ ವಿವರಣೆ ನೀಡಲಾಗಿದೆ.
ಅನ್ವಯ ಚಲನಶಾಸ್ತ್ರ, ವಿಶೇಷವಾಗಿ ಉಷ್ಣಚಲನಶಾಸ್ತ್ರ ಮತ್ತು ಅನಂತ ಚಲನ ಶಾಸ್ತ್ರ, ಹಾಗೂ ಯಾಂತ್ರಿಕ ಇಂಜಿನಿಯರಿಂಗ್ ವಿಭಾಗಗಳಾದ  ದ್ರವ ಚಲನಶಾಸ್ತ್ರ  ಮತ್ತು ಘನ ಚಲನಶಾಸ್ತ್ರಗಳು, ಜೈವಿಕ ಯಂತ್ರಶಾಸ್ತ್ರದಲ್ಲಿ ಪ್ರಮುಖ ಪಾತ್ರ ವಹಿಸುತ್ತವೆ.
ಭೌತಶಾಸ್ತ್ರದ ನಿಯಮ ಮತ್ತು ಪರಿಕಲ್ಪನೆಗಳ ಅನ್ವಯಗಳ ಮೂಲಕ, ಜೈವಿಕ ಯಾಂತ್ರಿಕತೆ ಮತ್ತು ರಚನೆಗಳ ಬಗ್ಗೆ ಅಧ್ಯಯನ ಮಾಡಬಹುದು. ಇಂತಹ ಪರಿಕಲ್ಪನೆಗಳನ್ನು ಕ್ರೀಡಾ ಜೈವಿಕ ಯಾಂತ್ರಿಕತೆಗಳ ಕ್ಷೇತ್ರದಲ್ಲಿ ಕಾಣಬಹುದಾಗಿದ್ದು, ಇದರಲ್ಲಿ ನಾವು ಯಾಂತ್ರಿಕತೆ ಮತ್ತು ಭೌತಶಾಸ್ತ್ರದ ನಿಯಮಗಳ ಅನ್ವಯದಮೂಲಕ ಮಾನವನ ಕಾರ್ಯಾಚರಣೆಯನ್ನು ಅಥ್ಲೆಟಿಕ್ನ ಕೆಲವು ಸನ್ನಿವೇಶಗಳನ್ನು  ಮಾಡೆಲಿಂಗ್, ಕಂಪ್ಯೂಟರ್ ಸಿಮುಲೇಷನ್ ಮತ್ತು ಅಳತೆಗಳ ಮುಖಾಂತರ ಹೆಚ್ಚು ತಿಳುವಳಿಕೆಯನ್ನು ಪಡೆಯಬಹುದು.
ಯಾಂತ್ರಿಕ ಇಂಜಿನಿಯರಿಂಗ್ (ಉದಾ:ಸ್ಟ್ರೈನ್ ಗೇಜ್ಗಳು), ಎಲೆಕ್ಟ್ರಿಕಲ್ ಇಂಜಿನಿಯರಿಂಗ್ (ಉದಾ:ಡಿಜಿಟಲ್ ಫಿಲ್ಟರ್ಯಿಂಗ್ ), ಭೌತಶಾಸ್ತ್ರ/ಚಲನಶಾಸ್ತ್ರ (ಉದಾ: ಜಡತ್ವ), ಗಣಕ ಯಂತ್ರವಿಜ್ಞಾನ  (ಉದಾ: ಸಂಖ್ಯಾ ಪದ್ದತಿಗಳು)  ಮತ್ತು ಚಿಕಿತ್ಸಕ ನ್ಯೊರೋಫಿಸಿಯಾಲಜಿ (ಉದಾ: ಮೇಲ್ಮೈ ಇಎಮ್‌ಜಿ)ಗಳ ಮೂಲಭೂತಗಳು  ಈ  ವಿಶ್ಲೇಷಣೆಯಲ್ಲಿ  ಬಳಸುವ ಸಾಮಾನ್ಯ ವಿಧಾನಗಳು.
ಇದಕ್ಕೆ ಸಂಬಂದಿಸಿದ ಗಣಿತ ಸಾಧನಗಳೆಂದರೆ ರೇಖಾ ಬೀಜಗಣಿತ,  ವಿಬೇಧ ಸಮೀಕರಣಗಳು, ದಿಶಾಯುಕ್ತಗಳು ಮತ್ತು ಟೆನ್ಸರ್ ಕ್ಯಾಲ್ಕುಲಸ್,  ಸಂಖ್ಯೆಗಳು ಮತ್ತು ಗಣಕೀಕೃತ ತಂತ್ರಗಳಾದ  ಪರಿಮಿತ ಧಾತು ವಿಧಾನಗಳನ್ನು  ಒಳಗೊಂಡಿದೆ.
ಜೈವಿಕ ವಸ್ತುಗಳ ಅಧ್ಯಯನವು ಜೈವಿಕ ಯಂತ್ರ ಶಾಸ್ತ್ರದಲ್ಲಿ ನಿರ್ಣಾಯಕ ಪಾತ್ರ ವಹಿಸುತ್ತದೆ. ಉದಾಹರಣೆಗೆ, ದೇಹದ ಅಂಗಗಳಲ್ಲಿರುವ ಹಲವಾರು ಅಂಗಾಂಶಗಳಾದ, ಚರ್ಮ, ಮೂಳೆ ಮತ್ತು ಅಪಧಮನಿಗಳು. ಒಂದು ನಿರ್ಧಿಷ್ಟ ಅಂಗಾಂಶದ ನಿಷ್ಕ್ರಿಯ ಚಲನಾ ಪ್ರತಿಕ್ರಿಯೆಯು ಹಲವಾರು ಪ್ರೋಟೀನ್‌ಗಳಾದ ಎಲಾಸ್ಟಿನ್ ಮತ್ತು ಕೊಲ್ಯಾಜನ್, ಸಜೀವ ಜೀವಕೋಶಗಳು, ಮತ್ತು ಮೂಲಭೂತ ವಸ್ತುಗಳಾದ ಪ್ರೋಟಿಯೋ ಗ್ಲೈಕಾನ್ಗಳು ಮತ್ತು ಅಂಗಾಂಶಗಳಲ್ಲಿರುವ ತಂತುಗಳ ವಿಕಸನಾ ಶಕ್ತಿಯ ಗುಣಲಕ್ಷಣಗಳನ್ನು ಅವಲಂಬಿಸಿರುತ್ತದೆ.
ಅನ್ವಯ ಹೊರೆಗಳು ಮತ್ತು ವಿರೂಪಗಳು ಜೈವಿಕ ಅಂಗಾಂಶಗಳ ಮೇಲೆ ಪರಿಣಾಮ ಬೀರುತ್ತವೆ ಎಂದು ಕಂಡುಹಿಡಿಯಲಾಗಿದೆ. ಅನ್ವಯ ಹೊರೆಗಳಿಗೆ ಪ್ರತ್ಯುತ್ತರವಾಗಿ ಅಭಿವೃದ್ಧಿಯಕ್ಷೇತ್ರ ಮತ್ತು ಮರುಮಾದರಿಗಳಲ್ಲಿ ಸಾಕಷ್ಟು ಸಂಶೋಧನೆಗಳನ್ನು ಕೈಗೊಳ್ಳಲಾಗಿದೆ.
ಉದಾಹರಣೆಗೆ, ಅಪಧಮನಿಯ ಒಳಗೋಡೆಯ ಮೇಲೆ ಬೀಳುವ ಹೆಚ್ಚಿನ ರಕ್ತದೊತ್ತಡದ ಯಾಂತ್ರಿಕ ಬಲ, ಹೃದಯದಲ್ಲಿ ಕಾರ್ಡಿಯಾಕ್ ಇನ್ಫಾರ್ಕ್ಟ್ ನೊಂದಿಗೆ ಕಾರ್ಡಿಯೂಮಯೋಸೈಟ್‌ಗಳ ವರ್ತನೆ ಮತ್ತು  ವ್ಯಾಯಾಮಕ್ಕೆ ಪ್ರತಿಯಾಗಿ ಮೂಳೆಗಳ ಬೆಳವಣಿಗೆ ಮತ್ತು  ಗಾಳಿಯಚಲನೆಗೆ ಅನುಗುಣವಾಗಿ ಸಸ್ಯಗಳಬೆಳವಣಿಗೆ,ಮುಂತಾದವುಗಳನ್ನು ಅನ್ವಯ ಹೊರೆಗಳ ಮೂಲಕ ಸಜೀವ ಕೋಶಗಳಲ್ಲಿ ಮರುರೂಪಗಳನ್ನು ಕೊಡುವುದಕ್ಕೆ ವ್ಯಾಪಕವಾದ ಉದಾಹರಣೆಗಳಾಗಿವೆ.
ರಸಾಯನಶಾಸ್ತ್ರ, ಅಣುಜೀವಶಾಸ್ತ್ರ ಮತ್ತು ಜೀವಕೋಶಶಾಸ್ತ್ರಗಳು ಸಜೀವ ಕೋಶಗಳ ಸಕ್ರಿಯ ಮತ್ತು ಜಡ ಲಕ್ಷಣಗಳನ್ನು ವಿವರಿಸುವುದಕ್ಕೆ ಹೆಚ್ಚಿನ ಮಾರ್ಗವನ್ನು ಒದಗಿಸಿವೆ. ಉದಾಹರಣೆಗೆ, ಸ್ನಾಯು ಸಂಕೋಚನೆಯಲ್ಲಿ, ಮಯೋಸಿನ್ ಆಕ್ಟಿನ್ ನೊಂದಿಗೆ ಬಂಧಿಸಲ್ಪಡುವುದು ಜೈವಿಕ ರಾಸಯನಿಕ ಕ್ರಿಯೆಗಳನ್ನು ಆಧರಿಸಿದ್ದು ಕ್ಯಾಲ್ಸಿಯಂ ಮತ್ತು  ಎ‌ಟಿಪಿಪ್ರಮುಖ ಪಾತ್ರ ವಹಿಸುತ್ತವೆ.
ಇತಿಹಾಸ
ಅರಿಸ್ಟಾಟಲ್ ಜೈವಿಕ ಯಂತ್ರಶಾಸ್ತ್ರದ ಬಗ್ಗೆ ಡೆ ಮೊಟು ಅನಿಮಲಿಯಂ, ಅಥವಾ ಆನ್ ದಿ ಮೂವ್‌ಮೆಂಟ್ ಆಫ್ ಅನಿಮಲ್ಸ್ ಎಂಬ ಮೊದಲ ಪುಸ್ತಕವನ್ನುಬರೆದನು. ಈತನು ಮಾನವನ ದೇಹದವನ್ನು ಬರೀ ಯಾಂತ್ರಿಕ ವ್ಯವಸ್ಥೆಯೆಂದಷ್ಟೇ ಪರಿಗಣಿಸದೇ, ದೇಹದ ಚಟುವಟಿಕೆಗಳ ಮತ್ತು ಅವುಗಳ ಕಾರ್ಯಗಳಲ್ಲಿರುವ ಶಾರೀರಿಕ ವ್ಯತ್ಯಾಸಗಳ ಪ್ರಶ್ನೆಗಳಿಗೆ ಉತ್ತರ ಹುಡುಕಲು ಪ್ರಯತ್ನಿಸಿದನು. ಜೈವಿಕ ಯಂತ್ರಶಾಸ್ತ್ರದ ಕೆಲವು ಸರಳ ಉದಾಹರಣೆಗಳೆಂದರೆ, ಚಲನಾಂಗಗಳ ಮೇಲೆ ವರ್ತಿಸುವ ಬಲಗಳ ಸಂಶೋಧನೆ, ಪಕ್ಷಿಗಳ ವಾಯು ಚಲನಶಾಸ್ತ್ರ  ಮತ್ತು ಕೀಟಗಳ ಹಾರಾಟ, ಮೀನುಗಳಲ್ಲಿ ಈಜುವಿಕೆಯ ಜಲ ಚಲನಶಾಸ್ತ್ರ  ಮತ್ತು ಚಲನೆ ಒಟ್ಟಾರೆ  ಒಂದು ಜೀವಕೋಶದಿಂದ ಹಿಡಿದು  ಸಂಪೂರ್ಣ ಜೀವಿಯವರೆಗೆ, ಎಲ್ಲಾ ವಿಧಗಳ ಸಂಶೋಧನೆಯನ್ನು ಒಳಗೊಂಡಿದೆ.
ಜೈವಿಕ ಯಾಂತ್ರಿಕ ಶಾಸ್ತ್ರವು ಮಾನವನ  ಕೈನಿಸಾಲಜಿಯ  ತಿರುಳಾಗಿದೆ.
ಉಪಯೋಗಗಳು
ಜೈವಿಕ ಯಂತ್ರ ಶಾಸ್ತ್ರದ ಅಧ್ಯಯನವು ಜೀವಕೋಶದ ಆಂತರಿಕ ಕಾರ್ಯದಿಂದ ಹಿಡಿದು, ಕೈಕಾಲುಗಳ ಚಲನೆ ಮತ್ತು ಅಭಿವೃದ್ಧಿಯವರೆಗೂ, ಮೃದು ಅಂಗಾಂಶಗಳ,  ಮತ್ತು ಮೂಳೆಯ ಯಾಂತ್ರಿಕ ಲಕ್ಷಣಗಳವರೆಗೂ ಹಮ್ಮಿಕೊಂಡಿದೆ. ಸಜೀವ ಅಂಗಾಂಶಗಳ ಶಾರೀರಿಕ ವರ್ತನೆಗಳು ನಮಗೆ ಹೆಚ್ಚಾಗಿ ತಿಳಿದು ಬಂದಂತೆಲ್ಲಾ, ಅಂಗಾಂಶ ಇಂಜಿನಿಯರಿಂಗ್ನ ಕ್ಷೇತ್ರದಲ್ಲಿ ಸಂಶೋಧನೆಗಳನ್ನು ಹೆಚ್ಚಾಗಿ ಮಾಡಲು ಸಾಧ್ಯವಾಗಿದೆ, ಅಷ್ಟೇ ಅಲ್ಲದೆ  ವ್ಯಾಪಕವಾದ ರೋಗಶಾಸ್ತ್ರಗಳಿಗೆ ಸುಧಾರಿತ ಚಿಕಿತ್ಸೆಯನ್ನು ಕೊಡಲು ಸಾಧ್ಯವಾಗಿದೆ.
ಜೈವಿಕ ಯಾಂತ್ರಿಕತೆಯನ್ನು ಮಾನವನ ಸ್ನಾಯು-ಅಸ್ಥಿಪಂಜರ ವ್ಯವಸ್ಥೆಗಳಲ್ಲಿಯೂ ಬಳಸಲಾಗುತ್ತಿದೆ. ಇತ್ತೀಚೆಗಿನ ವರ್ಷಗಳಲ್ಲಿ, ಮಾನವನ ಕೀಲು ಪ್ರತಿಕ್ರಿಯಾ ಬಲಗಳನ್ನು ಅಧ್ಯಯನ ಮಾಡಲು ಅನ್ವಯ ಬಲ ಒಂದು ವೇದಿಕೆಯನ್ನು ಒದಗಿಸಿದ್ದು, ಮಾನವನ 3D ಚಲನೆಯ ಅಧ್ಯಯನಕ್ಕೆ ಸಹಾಯಕವಾಗಿದೆ. ಮಾನವನ ಚಲನೆಯನ್ನು, ಮಾನವ ಚಲನಾ ಸೆರೆಯ ವ್ಯವಸ್ಥೆಗಳ (ಉದಾ: ವೈಕಾನ್ ಸಿಸ್ಟಮ್ಸ್) ಮೂಲಕ ಸೆರೆ ಹಿಡಿಯಬಹುದಾಗಿದ್ದು ಅದರ ಮೂಲಕ ಮಾನವನ  3D ಚಲನೆಯನ್ನು ಅಭ್ಯಸಿಸಬಹುದು. ಬಲದ ವೇದಿಕೆ ಮತ್ತು ವಿಕಾನ್ ವಿಧಾನಗಳ ಸಹಾಯದಿಂದ. ಮಾನವನ ಸ್ನಾಯುಕಂಕಾಲಕ ವರ್ತನೆ, ಕೀಲು ಪ್ರತಿಕ್ರಿಯಾಬಲಗಳು, ಮಾನವನ ಭಂಗಿಗಳ ನಿಯಂತ್ರಣ ಇತ್ಯಾದಿ. ಗಳನ್ನು ಅಧ್ಯಯನ ಮಾಡಬಹುದು. ಸಂಶೋಧನೆಗಳು ಎಲೆಕ್ಟ್ರೋಮ್ಯೋಗ್ರಾಫಿ (ಇಎಮ್‌ಜಿ) ಪದ್ದತಿಯನ್ನು ಸ್ನಾಯುಗಳ ಕ್ರಿಯಾಶೀಲತೆಗೆ ಬಳಸಬಹುದು ಎಂದು ತೋರಿಸಿವೆ. ಇದರ ಮೂಲಕ, ಬಾಹ್ಯ ಬಲಗಳಿಂದಾಗುವ ಸ್ನಾಯುಗಳ ಪ್ರತಿಕ್ರಿಯೆಗಳು ಮತ್ತು ಗೊಂದಲಗಳನ್ನು ಕಂಡುಹಿಡಿಯಬಹುದು.
ಜೈವಿಕ ಯಂತ್ರಶಾಸ್ತ್ರವನ್ನು ವ್ಯಾಪಕವಾಗಿ ಅಸ್ಥಿ ಉದ್ದಿಮೆಯಲ್ಲಿ ಮಾನವನ ಕೀಲುಗಳನ್ನು ಜೋಡಿಸಲು ಬಳಸುವ ಅಸ್ಥಿ ಮಾದರಿಗಳಲ್ಲಿ, ದಂತ ಭಾಗಗಳಲ್ಲಿ, ಬಾಹ್ಯ ಜೋಡಣೆಗಳಲ್ಲಿ ಮತ್ತು ಇತರ ವೈದ್ಯಕೀಯ ಉದ್ದೇಶಗಳಲ್ಲಿ ಬಳಸಲಾಗುತ್ತಿದೆ. ಬಯೋಟ್ರೈಬಾಲಜಿ ಎಂಬುದು ಇದರ ಪ್ರಮುಖ ಭಾಗವಾಗಿದೆ. ಇದು ಅಸ್ಥಿ ಮಾದರಿಗಳಲ್ಲಿ ಬಳಸುವ ಜೈವಿಕ ವಸ್ತುಗಳ ಕಾರ್ಯ ಮತ್ತು ಅವುಗಳ ಕಾರ್ಯವಿಧಾನದ ಅಧ್ಯಯನವಾಗಿದೆ.
ಇದು ವೈದ್ಯಕೀಯ ಮತ್ತು ಚಿಕಿತ್ಸಕ ಉದ್ದೇಶಗಳಲ್ಲಿ ಬಲಸುವ ಜೈವಿಕ ವಸ್ತುಗಳನ್ನು ತಯಾರಿಸಲು ಮತ್ತು ಅವುಗಳ ವಿನ್ಯಾಸವನ್ನು ಅಭಿವೃದ್ಧಿಗೊಳಿಸುವಲ್ಲಿ ಪ್ರಮುಖ ಪಾತ್ರ ವಹಿಸುತ್ತದೆ.
ಅನಂತ ಚಲನಶಾಸ್ತ್ರ
ಕೆಲವೊಮ್ಮೆ ಸಜೀವಕೋಶಗಳನ್ನು ನಿರಂತರ ಮಾಧ್ಯಮಗಳಾಗಿರೂಪುಗೊಳಿಸುವುದು ಸೂಕ್ತ. ಉದಾಹರಣೆಗೆ, ಅಂಗಾಂಶ ಮಟ್ಟದಲ್ಲಿ, ಅಪಧಮನಿಯ ಒಳಗೋಡೆಯನ್ನು ಅನಂತವಾಗಿ ರೂಪುಗೊಳಿಸಬಹುದು. ಈ ಕಲ್ಪನೆಯು ಉದ್ದ ಅಳತೆ ವಸ್ತುಗಳ ಸೂಕ್ಷ್ಮ ರಚನಾ ವಿವರಗಳ ಕ್ರಮವನ್ನು ಸಮೀಪಿಸಿದಾಗ ವಿಫಲವಾಯಿತು. ಅನಂತ ಯಂತ್ರಶಾಸ್ತ್ರದ ಮೂಲ ಸಿದ್ದಾಂತಗಳೆಂದರೆ, ಸರಳ ರೇಖೆಯ ಮತ್ತು  ಕೋನಿಯ ಸಂವೇಗಗಳ,  ಪರಿವರ್ತನೆ, ರಾಶಿಯ ಸಂರಕ್ಷಣೆ,  ಶಕ್ತಿಯ ಸಂರಕ್ಷಣೆ,  ಮತ್ತು ಎಂಟ್ರೋಫಿ ಅಸಮಾನತೆ. ಘನವಸ್ತುಗಳನ್ನು ಸಾಮಾನ್ಯವಾಗಿ "ಪರಾಮರ್ಶ" ಅಥವಾ "ಲಗ್ರಾಂಜಿಯನ್" ಸ್ಥಾನ ನಿರ್ದೇಶಕಗಳಿಂದ ರೂಪಾಂತರ ಮಾಡಲಾಗುತ್ತದೆ ,ಆದರೆ ದ್ರವಗಲನ್ನು "ಅವಕಾಶಿತ" ಅಥವಾ "ಯೂಲೇರಿಯನ್" ಸ್ಥಾನನಿರ್ದೇಶಕಗಳಿಂದ ಮಾಡಲಾಗುತ್ತದೆ. ಈ ಸಿದ್ದಾಂತಗಳಿಂದ ಮತ್ತು ನಿರ್ಧಿಷ್ಟ ಸಮಸ್ಯೆಗೆ ಕೆಲವು ಕಲ್ಪನೆಗಳಿಂದ, ಸಮಸ್ಥಿತಿ ಸಮೀಕರಣಗಳನ್ನು ಕಂಡುಹಿಡಿಯಬಹುದು. ಒಂದು ಅನಂತವನ್ನು ರೂಪಾಂತರಗೊಳಿಸಲು ಕೈನ್ ಮ್ಯಾಟಿಕ್ಸ್ ಮತ್ತು ಸಂಯೋಜಿತ ಸಂಬಂಧಗಳು ಅವಶ್ಯಕವಾಗಿವೆ.
ಎರಡನೆ ಮತ್ತು ನಾಲ್ಕನೆ ವರ್ಗದ ಟೆನ್ಸರ್ಗಳು ವಿದ್ಯುತ್ ಯಾಂತ್ರಿಕ ಶಾಸ್ತ್ರದಲ್ಲಿ ಹಲವಾರು ಪರಿಮಾಣಗಳನ್ನು ಪ್ರತಿನಿಧಿಸಲು ಬಹಳ ಪ್ರಮುಖವಾಗಿವೆ. ಪ್ರಾಯೋಗಿಕವಾಗಿ, ನಾಲ್ಕನೆ ವರ್ಗದ ಸಂಪೂರ್ಣ ಟೆನ್ಸಾರ್ ನ ಸಂಯೋಜಿತ ಮಾತೃಕೆಯನ್ನು ವಿರಳವಾಗಿ ಬಳಲಾಗುತ್ತಿದೆ.
ಸಾಮಾನ್ಯವಾಗಿ ಬಳಸುವ ಎರಡನೇ ದರ್ಜೆಯ ಟೆನ್ಸರ್ ಗಳು, ಕೌಚಿ  ಸ್ಟ್ರೆಸ್ ಟೆನ್ಸರ್,   ಎರಡನೆ  ಪಿಯೊಲಾ- ಕಿರ್ಚಾಫ್ ಸ್ಟ್ರೆಸ್ ಟೆನ್ಸರ್,  ಡೀಫಾರ್ಮೇಷನ್ ಗ್ರೇಡಿಯಂಟ್ ಟೆನ್ಸರ್, ಮತ್ತು ಗ್ರೀನ್ ಸ್ಟ್ರೈನ್ ಟೆನ್ಸರ್‌ಗಳನ್ನು ಒಳಗೊಂಡಿವೆ. ಯಂತ್ರಶಾಸ್ತ್ರದ ಸಾಹಿತ್ಯದ ಒಬ್ಬ ಓದುಗಾರನಿಗೆ  ಒಂದು ನಿರ್ಧಿಷ್ಟ ಕೆಲಸದಲ್ಲಿ ಬಳಸುವ ವಿವಿಧ ಟೆನ್ಸರ್‌ಗಳ ವ್ಯಾಖ್ಯೆಯನ್ನು ನಿಖರವಾಗಿ ದಾಖಲಿಸಲು ಸಲಹೆ ನೀಡುವುದು ಅಗತ್ಯ.
ಜೈವಿಕ ದ್ರವ ಯಂತ್ರಶಾಸ್ತ್ರ
ಅನೇಕ ಸಮಯಗಳಲ್ಲಿ, ರಕ್ತದ ಹರಿವನ್ನು ನೇವಿಯರ್-ಸ್ಟೊಕ್ಸ್ ಸಮೀಕರಣಗಳು ನಿಂದ ರೂಪಾಂತರಗೊಳಿಸಬಹುದು. ಕೆಲವು ಸಮಯದಲ್ಲಿ ಇಡೀ ರಕ್ತವನ್ನು ಸಂಕುಚಿಸಲಾಗದ  ನ್ಯೂಟನ್ ದ್ರವ ಎಂದು ಭಾವಿಸಲಾಗುತ್ತದೆ. ಹೇಗೂ, ಈ ಕಲ್ಪನೆಯು ರಕ್ತವು ಸೂಕ್ಷ್ಮ ಅಪಧಮನಿಗಳಲ್ಲಿ ಸರಾಗವಾಗಿ ಹರಿದಾಗ ವಿಫಲವಾಗುತ್ತದೆ. ಈ ಹಂತದಲ್ಲಿ, ಕೆಂಪು ರಕ್ತ ಕಣಗಳ ಮೇಲಿನ ಪರಿಣಾಮ ಪ್ರಾಮುಖ್ಯವಾಗಿದ್ದು, ಸಂಪೂರ್ಣ ರಕ್ತವನ್ನು ಅನಂತವಾಗಿ ರೂಪುಗೊಳಿಸಲು ಸಾಧ್ಯವಾಗುವುದಿಲ್ಲ. ಕೆಂಪು ರಕ್ತಕಣಗಳ ವ್ಯಾಸಕ್ಕಿಂತ ರಕ್ತನಾಳಗಳ ವ್ಯಾಸ ಸ್ವಲ್ಪ ಹೆಚ್ಚಾದಾಗ ಫಾರೀಯಸ್-ಲಿಂಡ್ ಕ್ವಿಸ್ಟ್ ಪರಿಣಾಮ ಉಂಟಾಗುತ್ತದೆ ಮತ್ತು  ಅಡ್ಡ ಗೋಡೆಯ ಒತ್ತಡಕಡಿಮೆಯಾಗುತ್ತದೆ.
ಹೇಗೂ, ರಕ್ತನಾಳಗಳ ಒತ್ತಡ ಇನ್ನೂ ಕಡಿಮೆಯಾದಾಗ, ಕೆಂಪುರಕ್ತಕಣಗಳು ನಾಳಗಳ ಮೂಲಕ ಹೊರಬಂದು, ಕೆಲವು ಸಮಯದಲ್ಲಿ ಏಕ ರಾಶಿಯಾಗಿ ಹರಿಯುತ್ತದೆ.
ಈ ಪ್ರಕರಣದಲ್ಲಿ, ಫಾರೀಯಸ್-ಲಿಂಡ್ ಕ್ವಿಸ್ಟ್ ಪರಿಣಾಮ ವಿರುದ್ದವಾಗಿ ಕಾರ್ಯ ನಿರ್ವಹಿಸಿ, ಅಡ್ಡಗೋಡೆಯ ಮೇಲಿನ ಒತ್ತಡವನ್ನು ಹೆಚ್ಚಿಸುತ್ತದೆ.
ಕೊಲಾಡೊ ಮೀಡಿಯಾನೊ
ಕೊಲಾಡೊ ಮೀಡಿಯಾನೊ, ಯೂರೊಪಿನ ಸ್ಪೇನ್ ದೇಶದ ಒಂದು ಪುಟ್ಟ ನಗರ. ಉತ್ತರ ಪಶ್ಚಿಮದಿಕ್ಕಿನ, 'ಕಮ್ಯೂನಿಟಿ ಆಫ್ ಮೆಡ್ರಿಡ್' ಬಳಿ ಇದೆ. ಸಿಯಾರೊ ಮೆಡ್ರಿಡ್ ಅಲ್ಲಿಗೆ ಹತ್ತಿರವಿದೆ ೨೦೦೫ ರಲ್ಲಿ ಅಲ್ಲಿನ ಜನಸಂಖ್ಯೆ ೫,೮೩೨ ಇತ್ತು. ರಾಜಧಾನಿ, ಮೆಡ್ರಿಡ್ ನಿಂದ ಕೇವಲ ೪೮ ಕಿ. ಮೀ. ದೂರದಲ್ಲಿದೆ. ಖ್ಯಾತ ವಿಶ್ವಚೆಸ್ ಚಾಂಪಿಯನ್,'ವಿಶ್ವನಾಥನ್ ಆನಂದ್' ಕೆಲವೊಮ್ಮೆ ಇಲ್ಲಿಗೆ ಬಂದು ಸ್ವಲ್ಪ ದಿನವಿದ್ದು, ಇಲ್ಲಿನ ಪ್ರಕೃತಿ ಸಂದರ್ಯವನ್ನು ಸವಿದಿದ್ದಾರೆ.
ಜೈವಿಕ ಯಂತ್ರಶಾಸ್ತ್ರ
ಮೂಳೆಗಳು
ಮೂಳೆಗಳು ಅಸಮಕಕ್ಷೆಯನ್ನು ಹೊಂದಿದು, ಆದರೆ ಸುಮಾರಾಗಿ ಅಡ್ಡ ಸಮ ಕಕ್ಷೆಯನ್ನು ಹೊಂದಿವೆ. ಇನ್ನೊಂದು ರೀತಿಯಲ್ಲಿ ಹೇಳುವುದಾದರೆ, ಮೂಳೆಗಳು ಒಂದು ಕಕ್ಷೆಯ ಗುಂಟ ಪ್ರಭಲವಾಗಿದ್ದು ಉದ್ದ (ಸಾಮಾನ್ಯ ಅಥವಾ ದೊಡ್ಡ) ಕಕ್ಷೆಯಲ್ಲಿ ದುರ್ಬಲವಾಗಿರುತ್ತವೆ. ಮತ್ತು ಅವು ಯಾವುದೇ ಕಕ್ಷೆಯಲ್ಲಿ ತಿರುಗುತ್ತಿದ್ದರೂ ಒಂದೇ ಬಲವನ್ನು ಹೊಂದಿರುತ್ತವೆ.
ಕೊಲಾಡೊ ಮೀಡಿಯಾನೊ
ಭೌಗೋಳಿಕ ಹಿನ್ನೆಲೆ
'ಕೊಲಾಡೊ ಮೀಡಿಯಾನೊ,'ಗುವಾಡಾಮಾಮೆ ಪರ್ವತ'ದ ತಪ್ಪಲಿನ ವ್ಯಾಲಿಯಲ್ಲಿದೆ. ಕೊಲಾಡೊ ಎನ್ನುವುದು ಸ್ಪಾನಿಷ್ ಭಾಷೆಯಲ್ಲಿ ಪಟ್ಟಣದ ಹೆಸರು.ಈ ರಸ್ತೆಗಳು ಹತ್ತಿರದಲ್ಲಿವೆ. ಂ-೬೦೧,ಂ೬೨೩,ಂ೬೨೧. ಊರು ಉದ್ದವಾಗಿ, ನೇರವಾಗಿ ಬೆಳೆದಿದೆ. ಕಣಿವೆಯ ಹತ್ತಿರ. ಎಲ್ಲಕಡೆ ಪರ್ವತಗಳಿವೆ. ಕೆಳಕ್ಕೆ ಇಳಿದರೆ, ಕಾಡುಗಳು ಸಿಗುತ್ತವೆ. ಚಳಿಗಾಲದಲ್ಲಿ ಚಳಿಯಿರುತ್ತದೆ. ಬೆಸಿಗೆಯಲ್ಲಿ ಸೆಖೆ ಹೆಚ್ಚು.
ಚರಿತ್ರೆ
ರೋಮನರ ಕಾಲದಲ್ಲಿ ಮೊಟ್ಟಮೊದಲು ಜನ ಇಲ್ಲಿಬಂದು ವಾಸಿಸಲು ಆರಂಭಿಸಿದರು. ಐಬೀರಿಯದ ಪೆನಿಸುಲದಲ್ಲಿ ಮಧ್ಯಯುಗದಲ್ಲಿ. ಸೆಗೊವಿಯ ಪಟ್ಟಣದಿಂದ ಪ್ರಭಾವಿತವಾಗಿಗೆ. ೧೬೩೦ ರಲ್ಲಿ 'ವಿಲ್ಲ' ಆಯಿತು. 'ಮಿಲಿಟರಿ ಟ್ರೆಂಚ್' ಗಳನ್ನು ನಿರ್ಮಿಸಲಾಯಿತು. ಇಂದಿಗೂ ಅವು ನಮಗೆ ಗೋಚರಿಸುತ್ತವೆ. ೧೯೩೬ ರ 'ಸ್ಪಾನಿಷ್ ಸಿವಿಲ್ ಯುದ್ಧ' ದ ನೆನಪು ಜನರ ಮನಸ್ಸಿನಲ್ಲಿ ಇನ್ನೂ ಮಾಸಿಲ್ಲ. ಟೌನ್ ನಲ್ಲಿ ಒಂದು ಸ್ಮಾರಕ ಕಲ್ಲಿನಿಂದ ಮಾಡಿದ ತ್ರಿಕೋಣಾಕಾರದಲ್ಲಿದೆ. ರಾತ್ರಿ ಕಾಣಬಹುದು
ಜೈವಿಕ ಯಂತ್ರಶಾಸ್ತ್ರ
ಸ್ನಾಯು
ಸ್ನಾಯುಗಳಲ್ಲಿ ಮುಖ್ಯವಾಗಿ ಮೂರು ವಿಧಗಳಿವೆ:
ಕೊಲಾಡೊ ಮೀಡಿಯಾನೊ
ಸ್ಮಾರಕ
The town "insignia" is the (which appears in the town's coat of arms), a natural monument, made of rocks, forming a triangle. The "Cobañera" can be seen lit up at night.
ಜೈವಿಕ ಯಂತ್ರಶಾಸ್ತ್ರ
ಮೃದು ಅಂಗಾಂಶಗಳು.
ಮೃದು ಅಂಗಾಂಶಗಳಾದ ಟೆಂಡಾನ್,  ಲಿಗಮೆಂಟ್ ಮತ್ತು ಮೃದ್ವಸ್ಥಿಗಳು  ಮಾತೃಕೆ ಪ್ರೋಟೀನ್ ಮತ್ತು ದ್ರವಗಳ ಸಂಯೋಜನೆಗಳಾಗಿವೆ. ಈ ಪ್ರತಿಯೊಂದು ಅಂಗಾಂಶಗಳಿಗೂ ಮುಖ್ಯ ದೃಡತೆಯನ್ನು ಕೊಡುವ ವಸ್ತುವೆಂದರೆ ಕೊಲ್ಲ್ಯಾಜನ್. ಇದರ ಪ್ರಮಾಣ ಮತ್ತು ವಿಧ ಅಂಗಾಂಶದ ಕಾರ್ಯಕ್ಕನುಗುಣವಾಗಿ ಭಿನ್ನವಾಗಿದ್ದರೂ ಇದು ತನ್ನ ಕಾರ್ಯವನ್ನು ನಿರ್ವಹಿಸುತ್ತದೆ. ಎಲಾಸ್ಟಿನ್ ಚರ್ಮ, ಪರಿಚಲನಾ ವ್ಯವಸ್ಥೆ ಮತ್ತು ಸಂಯೋಜಕ ಅಂಗಾಂಶಗಳಲ್ಲಿ  ಒತ್ತಡವನ್ನು ತಡೆಯುವ ಪ್ರಮುಖ ಘಟಕವಾಗಿದೆ. ಟೆಂಡಾನ್‌ಗಳ ಕಾರ್ಯವೆಂದರೆ ಮೂಳೆಯನ್ನು ಚರ್ಮದೊಂದಿಗೆ ಸಂಪರ್ಕಿಸುವುದು, ಇದರ ಮೂಲಕ ಹೊರೆಯನ್ನು ಕಡಿಮೆ ಮಾಡುವುದು.
ಕೊಲಾಡೊ ಮೀಡಿಯಾನೊ
ಉಲ್ಲೇಖಗಳು
ವರ್ಗ:ಸ್ಪೇನ್ ವರ್ಗ:ಯುರೋಪ್ ಖಂಡದ ಪ್ರಮುಖ ನಗರಗಳು
ಜೈವಿಕ ಯಂತ್ರಶಾಸ್ತ್ರ
ಮೃದು ಅಂಗಾಂಶಗಳು.
ಇನ್ನೊಂದು ಕಡೆ ಮೃದ್ವಸ್ಥಿಯು, ಪ್ರಧಾನವಾಗಿ ಸಂಕುಚಿತ ಹೊರೆಯನ್ನು ಹೊಂದಿದ್ದು, ಎರಡು ಮೂಳೆಗಳ ನಡುವಿನ ಹೊರೆಯನ್ನು ಕೀಲುಗಳಲ್ಲಿ ದಿಂಬಿನಂತೆ ವರ್ತಿಸುವುದರ ಮೂಲಕ ಹಂಚುತ್ತದೆ. ಮೃದ್ವಸ್ಥಿಯ ಸಂಕುಚಿತಬಲವು ಕೊಲಾಜನ್ ನಂತೆ ಟೆಂಡಾನ್ ಮತ್ತು ಲಿಗಮೆಂಟ್ ನಿಂದ ಬಂದಿದೆ, ಆದರೆ ಕೊಲಾಜನ್ನ್ನು  "ತೇವ ನೂಡಲ್" ಗೆ ಹೋಲಿಸಲಾಗುತ್ತದೆ. ಇದನ್ನು ಗ್ಲೈಕೋಸಾಮಿಂಗೊಗ್ಲೈಕನ್ಗಳ ಅಡ್ಡ-ಸಂಪರ್ಕಗಳಿಂದ ಬೆಂಬಲಿಸಲಾಗಿದ್ದು, ಇದು ನೀರನ್ನೂ ಸಹ ಆಕರ್ಷಿಸುತ್ತದೆ ಮತ್ತು  ಸಂಕುಚಿತ ಅಂಗಾಂಶಗಳಿಗೆ ಆಧಾರನೀಡುತ್ತದೆ.
ಇತ್ತೀಚೆಗೆ, ಜೈವಿಕ ಯಂತ್ರಶಾಸ್ತ್ರದ ಬೆಳವಣಿಗೆಗಳು ಮೃದು ಅಂಗಾಂಶಗಳಾದ ಚರ್ಮ ಮತ್ತು ಒಳ ಅಂಗಗಳಲ್ಲಿಯೂ ಕಂಡುಬರುತ್ತಿವೆ. ಈ ಆಸಕ್ತಿಯು ವೈದ್ಯಕೀಯ ನಕಲುಗಳ ಅಭಿವೃದ್ಧಿಯಲ್ಲಿ ನೈಜತೆಯ ಅವಶ್ಯಕತೆಯನ್ನು ಕದಡುತ್ತದೆ.
ವಿಸ್ಕೊಎಲಾಸ್ಟಿಸಿಟಿ
ಸ್ನಿಗ್ಧ ಸ್ಥಿತಿಸ್ಥಾಪಕತೆಯು ಅನೇಕ ಮೃದು ಅಂಗಾಂಶಗಳಲ್ಲಿ ಸ್ಪಷ್ಟವಾಗಿ ಕಂಡು ಬಂದಿದ್ದು, ಇವುಗಳಲ್ಲಿ ಯಾಂತ್ರಿಕ ಪರೀಕ್ಷೆಯ ಸಮಯದಲ್ಲಿ ಅಂಗಾಂಶಗಳನ್ನು ತುಂಬುವ ಮತ್ತು ಹೊರಹಾಕುವ ಪ್ರಕ್ರಿಯೆಯಲ್ಲಿ  ಶಕ್ತಿಯ ನಷ್ಟ ಅಥವಾ ಉದ್ರೇಕಗಳು ಕಂಡುಬರುತ್ತವೆ. ಕೆಲವು ಮೃದುಅಂಗಾಂಶಗಳನ್ನು ಪುನರಾರ್ವತಿತ ಚಕ್ರೀಯ ತುಂಬುವಿಕೆಯಿಂದ ಪೂರ್ವ ನಿಗದಿ ಗೊಳಿಸಬಹುದಾಗಿದ್ದು ಒತ್ತಡ-ಆಯಾಸ ವಕ್ರ ರೇಖೆಯು ತುಂಬುವಿಕೆಯ ಮತ್ತು ಹೊರಹಾಕುವೆಯ ಪರೀಕ್ಷೆಗಳಲ್ಲಿ ಒಂದರ ಮೇಲೊಂದು ಬಾರದಂತೆ ತಡೆಯಬಹುದಾಗಿದೆ. ವಿಸ್ಕೋ ಎಲಾಸ್ಟಿಸಿಟಿಯಲ್ಲಿ ಬಳಸುವ ಸಾಮಾನ್ಯ ಮಾದರಿಯೆಂದರೆ ಕ್ವಾಸಿಲೀನಿಯರ್ ವಿಸ್ಕೊಎಲಾಸ್ಟಿಸಿಟಿ ಥಿಯರಿ (ಕ್ಯುಎಲ್‌ವಿ).
ಇದರ ಜೊತೆಗೆ, ಮೃದು ಅಂಗಾಂಶಗಳು ಇತರೆ ಸ್ನಿಗ್ದ ಸ್ಥಿತಿ ಸ್ಥಾಪಕತೆಯ ಗುಣಗಳನ್ನು ಹೊಂದಿದ್ದು, ತೆವಳುವಿಕೆ, ಒತ್ತಡ ಸಡಿಲಿಕೆ ಮತ್ತು ಪೂರ್ವ ನಿಬಂದನೆಗಳನ್ನು ಒಳಗೊಂಡಿದೆ.
ರೇಖೀಯವಲ್ಲದ ಸಿದ್ದಾಂತಗಳು
ಹುಕ್ಕ್‌ನ ನಿಯಮ ಲೀನಿಯರ್ ಮಾದರಿಯದ್ದಾಗಿದ್ದು, ಜೈವಿಕ ಯಂತ್ರ ಶಾಸ್ತ್ರದಲ್ಲಿ ಬರುವ ಅನೇಕ ಸಮಸ್ಯೆಗಳು ನಾನ್‌ಲೀನಿಯರ್ ವರ್ತನೆಯನ್ನು ಮೃದುಅಂಗಾಶಗಳಲ್ಲಿ ಅಳವಡಿಸಲಾಗಿದೆ. ಉದಾಹರಣೆಗೆ, ಕೊಲ್ಯಾಜನ್ ಮತ್ತು ಎಲಾಸ್ಟೀನ್ ನಂತಹ ಪ್ರೋಟೀನ್ ಗಳು ಈ ರೀತಿಯ ವರ್ತನೆಯನ್ನು ತೋರಿಸುತ್ತವೆ ಕೆಲವು ಸಾಮಾನ್ಯ ವಸ್ತುಮಾದರಿಗಳು ನಿಯೋಹುಕ್ ವರ್ತನೆಯನ್ನು ತೋರಿಸುತ್ತವೆ ಇದನ್ನು ಕೆಲವುಸಾರಿ ಎಲಾಸ್ಟೀನ್ ಅನ್ನು ರೂಪಾಂತರಗೊಳಿಸಲು ಮತ್ತು ಪ್ರಸಿದ್ದವಾದ ಫಂಗ್-ಎಲಾಸ್ಟೀನ್ ಗುಣೋತ್ತರ ಮಾದರಿಯಲ್ಲಿ ಬಳಸುತ್ತಾರೆ. ಮೃದು ಅಂಗಾಂಶಗಳ  ಜೈವಿಕ ಯಂತ್ರಶಾಸ್ತ್ರದಲ್ಲಿ ನಾನ್ ಲೀನಿಯರ್ ವಿದ್ಯಾಮಾನ ಕೆಲವು ವಸ್ತುಗಳ ಗುಣಗಳಿಗಷ್ಟೆ ಅನ್ವಯಿಸುವುದಲ್ಲದೆ ಅತ್ಯಂತ ದೊಡ್ಡ ಪ್ರಮಾಣದಲ್ಲಿ (100% ಕ್ಕಿಂತ ಹೆಚ್ಚು) ಮೃದು ಅಂಗಾಂಶಗಳ ಹಲವಾರು ಸಮಸ್ಯೆಗಳನ್ನು ಬಗೆಹರಿಸಲು ಸಹಾಯಕವಾಗಿದೆ.
ಬಯೋಟ್ರೈಬಾಲಜಿ
ಟ್ರೈಬಾಲಜಿಯ ಪ್ರಮುಖ ಅಂಶಗಳೆಂದರೆ, ಘರ್ಷಣೆ, ಸವೆಕಳಿ ಮತ್ತು ಕನಿಷ್ಟ ಘರ್ಷಣೆ. ಚಲನೆಯ ಸಮಯದಲ್ಲಿ ಎರಡು ಮೇಲ್ಮೈಗಳು  ಸಂಪರ್ಕಕ್ಕೆ ಬಂದಾಗ ಅಂದರೆ ಒಂದಕ್ಕೊಂದು ಉಜ್ಜಿದಾಗ, ಸವೆಕಳಿ  ಮತ್ತು  ಕನಿಷ್ಟ ಘರ್ಷಣೆಗೆ  ಒಳಗಾದಾಗ ಅವುಗಳ ಪರಿಣಾಮಗಳು  ವಸ್ತುವಿನ ಕಾರ್ಯಾಚರಣೆಯನ್ನು ವಿಶ್ಲೇಷಿಸಲು  ಅತಿ ಪ್ರಾಮುಖ್ಯವಾಗಿದೆ. ಬಯೋಟ್ರೈಬಾಲಜಿ ಜೀವ ವ್ಯವಸ್ಥೆಯ ಘರ್ಷಣೆ, ಸವೆಕಳಿ  ಮತ್ತು ಕನಿಷ್ಟ ಘರ್ಷಣೆ  ವಿಶೇಷವಾಗಿ ಮಾನವನ ಕೀಲುಗಳಾದ ಸೊಂಟ ಮತ್ತು ಮೊಣಕಾಲುಗಳ ಅಧ್ಯಯನವಾಗಿದೆ. ಉದಾಹರಣೆಗೆ, ಮೊಣಕಾಲಿನ  ಫೀಮೊರಲ್ ಮತ್ತು ಟಿಬಿಯಲ್ ಘಟಕಗಳು ದೈನಂದಿನ ಚಟುವಟಿಕೆಗಳಾದ ನಡಿಗೆ ಅಥವಾ ಮೆಟ್ಟಿಲು ಹತ್ತುವ ಸಮಯದಲ್ಲಿ ಒಂದಕ್ಕೊಂದು ಘರ್ಷಣೆಗೆ ಒಳಗಾಗುತ್ತವೆ. ಟಿಬಿಯಲ್ ಘಟಕಗಳ ಕಾರ್ಯವಿದಾನವನ್ನು ವಿಶ್ಲೇಷಿಸ ಬೇಕಾದಲ್ಲಿ, ಬಯೋಟ್ರೈಬಾಲಜಿಯ ತತ್ವಗಳನ್ನು ಸವೆಕಳಿ ನಕಲುಗಳ ಕಾರ್ಯವಿದಾನ ಮತ್ತು ಸೈನೋವಿಯಲ್ ದ್ರವದ ಪರಿಣಾಮಗಳನ್ನು ನಿರ್ದರಿಸಲು ಬಳಸಬೇಕಾಗುತ್ತದೆ. ಇದರ ಜೊತೆಗೆ, ಸಂಪರ್ಕ ಯಂತ್ರಶಾಸ್ತ್ರವು ಸಹ ಸವೆಕಳಿ ವಿಶ್ಲೇಷಣೆಗೆ ಅತಿ ಪ್ರಾಮುಖ್ಯವಾಗಿದೆ.
ಬಾಹ್ಯ ಕೊಂಡಿಗಳು
ವರ್ಗ:ಜೈವಿಕ ಯಂತ್ರಶಾಸ್ತ್ರ ವರ್ಗ:ಯಂತ್ರ ನಿರ್ವಹಣೆ ವರ್ಗ:ಜೀವಕ್ರಿಯಶಾಸ್ತ್ರ
ಬಿ.ಜಯಶ್ರೀ
ಬಿ.ಜಯಶ್ರೀ ವೃತ್ತಿರಂಗಭೂಮಿಯ ಹೆಸರಾಂತ ಕಲಾವಿದ ಗುಬ್ಬಿ ವೀರಣ್ಣನವರ ಮೊಮ್ಮಗಳು. ರಂಗಭೂಮಿ ಮತ್ತು ಚಲನಚಿತ್ರದಲ್ಲಿ ಕೆಲಸ ಮಾಡುತ್ತಿರುವ ಹಿರಿಯ ಕಲಾವಿದರಲ್ಲಿ ಒಬ್ಬರಾಗಿದ್ದಾರೆ. ಪ್ರಸಿದ್ಧ ಗಾಯಕರೂ ಆಗಿದ್ದಾರೆ. ಇವರು ೨೦೧೩ ನೇ ಸಾಲಿನ ಪದ್ಮಶ್ರೀ ಪ್ರಶಸ್ತಿಯನ್ನು ಪಡೆದಿದ್ದಾರೆ.
ಜೀವನ
ಹುಟ್ಟಿದ್ದು ೧೯೫೦, ಜೂನ್ ೯ರಂದು ಬೆಂಗಳೂರಿನಲ್ಲಿ. ತಂದೆ ಬಸವರಾಜ್, ತಾಯಿ ಜಿ.ವಿ.ಮಾಲತಮ್ಮ. ಜಯಶ್ರೀ ವೃತ್ತಿರಂಗಭೂಮಿಯ ಹೆಸರಾಂತ ಗುಬ್ಬಿ ವೀರಣ್ಣನವರ ಮೊಮ್ಮಗಳು ಕೂಡಾ. ತನ್ನ ನಾಲ್ಕನೇ ವಯಸ್ಸಿನಲ್ಲಿಯೇ ರಂಗಭೂಮಿಗೆ ಪದಾರ್ಪಣೆ. ರಂಗಭೂಮಿಯ ಅಭಿಯದಿಂದ ಗಳಿಸಿದ ಜನಪ್ರಿಯತೆ ಇವರನ್ನು ನಾಟಕಗಳ ನಿರ್ದೇಶನಕ್ಕೆ ಕೊಂಡೊಯ್ದಿತು. ಇವರು ಪ್ರಸಿದ್ಧ National School of Drama ದಿಂದ ಪದವಿ ಪಡೆದಿದ್ದಾರೆ. ರಂಗಭೂಮಿ ಮತ್ತು ಚಲನಚಿತ್ರದಲ್ಲಿ ಕೆಲಸ ಮಾಡುತ್ತಿರುವ ಹಿರಿಯ ಕಲಾವಿದರಲ್ಲಿ ಒಬ್ಬರಾಗಿದ್ದಾರೆ. ಪ್ರಸಿದ್ಧ ಗಾಯಕರೂ ಆಗಿದ್ದಾರೆ. ಇವರ ಸಾಧನೆಯನ್ನು ಗುರುತಿಸಿ ನಮ್ಮ ಸರ್ಕಾರ ಅವರನ್ನು ೨೦೧೦ ರಲ್ಲಿ ರಾಜ್ಯಸಭೆ ಸದಸ್ಯರನ್ನಾಗಿ ಆಯ್ಕೆ ಮಾಡಿದ್ದಾರೆ. ಇವರು ರಂಗಾಯಣದ ಮುಖ್ಯಸ್ಥರಾಗಿ ಕೆಲಸ ಮಾಡಿದ್ದಾರೆ. ಇವರು ೨೦೧೩ ನೇ ಸಾಲಿನ ಪದ್ಮಶ್ರೀ ಪ್ರಶಸ್ತಿಯನ್ನು ಕೂಡ ಪಡೆದಿದ್ದಾರೆ.
ಸಾಧನೆ
ಕನ್ನಡ ರಂಗಭೂಮಿ ಹಾಗೂ ಚಲನಚಿತ್ರ ಕಂಡ ಅಪೂರ್ವ ಕಲಾವಿದರಲ್ಲಿ ಬಿ. ಜಯಶ್ರೀ ಒಬ್ಬರು. ರಂಗಭೂಮಿ, ಕಿರುತೆರೆ ಹಾಗೂ ಸಿನಿಮಾ ಮಾಧ್ಯಮಗಳಲ್ಲಿ ತಮ್ಮ ಛಾಪು ಮೂಡಿಸಿರುವ ಅವರು, ‘ಗುಬ್ಬಿ ವೀರಣ್ಣನವರ ಮೊಮ್ಮಗಳು’ ಎನ್ನುವ ‘ವಿಶೇಷಣ’ದ ಆಚೆಗೆ ಸಾಧನೆಯಿಂದ ಗುರ್ತಿಸಿಕೊಂಡವರು. ‘ರಂಗಾಯಣ’ದ ಮುಖ್ಯಸ್ಥರಾಗಿ, ರಾಜ್ಯಸಭೆ ಸದಸ್ಯರಾಗಿ ಕಾರ್ಯ ನಿರ್ವಹಿಸಿರುವ ಜಯಶ್ರೀ ತಮ್ಮ ಅಪೂರ್ವ ಕಂಠಸಿರಿಯಿಂದಲೂ ಪ್ರಸಿದ್ಧರು.
ಇವರ ಅಭಿನಯದ ಕೆಲವು ನಾಟಕಗಳು
ವಿದೇಶಿ ಸಂಸ್ಥೆಯ ಅನುದಾನದಿಂದ ನಿರ್ಮಿತ ನಾಟಕ ಲಕ್ಷಾಪತಿ ರಾಜನ ಕತೆ ಹಾಗೂ ವಿದೇಶದಲ್ಲೂ ಪ್ರದರ್ಶನಗೊಂಡು ಜನಮೆಚ್ಚುಗೆ ಗಳಿಸಿದ ನಾಟಕ ಕಿನ್ನರಿ ಜೋಗಿರಾಟ- ಇವರ ವೃತ್ತಿಜೀವನದ ಮೈಲಿಗಲ್ಲುಗಳು. ಸ್ವೀಡನ್, ಕೈರೋ, ಸ್ಕಾಟ್ಲೆಂಡ್ ರಂಗೋತ್ಸವಗಳಲ್ಲಿ ಭಾಗವಹಿಸಿದ್ದಾರೆ. ಅಮೆರಿಕದಲ್ಲಿ ಹೂವಿ ನಾಟಕ ನಿರ್ದೇಶಿಸಿದ್ದಾರೆ.
ಸಿನಿಮಾ ನಂಟು
ಇತ್ಯಾದಿ
ಗಾಯಕಿಯಾಗಿ
ಇತ್ಯಾದಿ
ಕಿರುತೆರೆಯ ನಟಿಯಾಗಿ
ಈಟಿವಿ ಕನ್ನಡದ ಜನಪ್ರಿಯ ಧಾರಾವಾಹಿ ಪ್ರೀತಿ ಇಲ್ಲದ ಮೇಲೆಯ ಅಜ್ಜಿ ಪಾತ್ರದಲ್ಲಿ ಪ್ರೇಕ್ಷಕರ ಮನ ಗೆದ್ದಿದ್ದಾರೆ.
ಆತ್ಮಕಥೆ
ಜಯಶ್ರೀ ಅವರ ಆತ್ಮಕಥೆ "ಕಣ್ಣಾಮುಚ್ಚೆ ಕಾಡೇಗೂಡೇ". ಈ ಕೃತಿಯನ್ನು ನಿರೂಪಿಸಿದವರು ಖ್ಯಾತ ಅಂಕಣ ಬರಹಗಾರ್ತಿ ಪ್ರೀತಿ ನಾಗರಾಜ್. ಮನೋಹರ ಗ್ರಂಥಮಾಲಾ, ಧಾರವಾಡದವರು ಇದನ್ನು ಪ್ರಕಟಿಸಿದ್ದಾರೆ.
ಪ್ರಶಸ್ತಿಗಳು
- ಇಷ್ಟೇ ಅಲ್ಲದೆ ಅನೇಕ ಗೌರವ ಪ್ರಶಸ್ತಿಗಳು ಸಂದಿವೆ.
ಭದ್ರಾ ಕೋಟೆ
link=//upload.wikimedia.org/wikipedia/commons/thumb/e/e9/Bhadra_Fort.JPG/220px-Bhadra_Fort.JPG|thumb| ಭದ್ರಾ ಕೋಟೆ ಗೇಟ್ ಭದ್ರಾ ಕೋಟೆಯು ಭಾರತದ ಅಹಮದಾಬಾದ್‌ನ ಪ್ರದೇಶದಲ್ಲಿ ನೆಲೆಗೊಂಡಿದೆ. ಇದನ್ನು ೧೪೧೧ ರಲ್ಲಿ ಅಹ್ಮದ್ ಷಾ ೧ ನಿರ್ಮಿಸಿದನು. ಮಸೀದಿಗಳು, ದ್ವಾರಗಳು ಮತ್ತು ತೆರೆದ ಸ್ಥಳಗಳೊಂದಿಗೆ, ಇದನ್ನು ೨೦೧೪ ರಲ್ಲಿ ಅಹಮದಾಬಾದ್ ಮುನ್ಸಿಪಲ್ ಕಾರ್ಪೊರೇಷನ್ (ಎ.ಎಮ್.ಸಿ) ಮತ್ತು ಆರ್ಕಿಯಾಲಾಜಿಕಲ್ ಸರ್ವೆ ಆಫ್ ಇಂಡಿಯಾ (ಎ.ಎಸ್.ಐ) ನಗರಕ್ಕೆ ಸಾಂಸ್ಕೃತಿಕ ಕೇಂದ್ರವಾಗಿ ನವೀಕರಿಸಲಾಯಿತು.
ವ್ಯುತ್ಪತ್ತಿ
ಮರಾಠರ ಆಳ್ವಿಕೆಯಲ್ಲಿ ಸ್ಥಾಪಿತವಾದ ಲಕ್ಷ್ಮಿಯ ರೂಪವಾದ ಭದ್ರ ಕಾಳಿಯ ದೇವಸ್ಥಾನದ ನಂತರ ಕೋಟೆಯು ಭದ್ರ ಎಂಬ ಹೆಸರನ್ನು ಅಳವಡಿಸಿಕೊಂಡಿದೆ ಎಂದು ನಂಬಲಾಗಿದೆ. ಆದರೆ ಕೋಟೆಯ ಸಮೀಪವಿರುವ ಫಲಕವು ವಿಭಿನ್ನ ಕಥೆಯನ್ನು ಹೇಳುತ್ತದೆ: ಭದ್ರ ಗೇಟ್ - ಸಿಎಡಿ ೧೪೧೧ - ಅಹಮದಾಬಾದ್‌ನ ಸಂಸ್ಥಾಪಕ ಸುಲ್ತಾನ್ ಅಹ್ಮದ್ ಷಾ ೧ (೧೪೧೧-೧೪೪೨) ಇಲ್ಲಿ ನಿರ್ಮಿಸಿದ ಅರಮನೆಯ ಪ್ರಮುಖ ಪೂರ್ವ ಪ್ರವೇಶದ್ವಾರವಾಗಿ ಕಾರ್ಯನಿರ್ವಹಿಸಲು ಬೃಹತ್ ಕೋಟೆಯ ದ್ವಾರವನ್ನು ೧೪೧೧ ರಲ್ಲಿ ನಿರ್ಮಿಸಲಾಯಿತು. ಅಹಮದಾಬಾದ್ ರಾಜಧಾನಿಯಾಗುವ ಮೊದಲು ಗುಜರಾತ್ ಸುಲ್ತಾನರ ರಾಜವಂಶದ ಮೊದಲ ಮೂವರು ರಾಜರು ಹೊಂದಿದ್ದ ಅನ್ಹಿಲ್ವಾಡಾ-ಪಟಾನ್ (ಬರೋಡಾ ರಾಜ್ಯ) ನಲ್ಲಿ ಆ ಹೆಸರಿನ ಪ್ರಾಚೀನ ರಜಪೂತ ಕೋಟೆಯ ನಂತರ ಅರಮನೆಯು ಭದ್ರಾ ಎಂದು ಕರೆಯಲ್ಪಟ್ಟಿತು. ಹಿಂದೆ ಎರಡು ಸಹಾಯಕ ಗೇಟ್‌ಗಳೊಂದಿಗೆ ಈ ಗೇಟ್‌ವೇಯನ್ನು ಸಂಪರ್ಕಿಸುವ ಗೋಡೆಗಳ ಮೇಲೆ ಮೂರು ಕೆತ್ತಲಾದ ಚಪ್ಪಡಿಗಳು ಈಗ ಸಂಪೂರ್ಣವಾಗಿ ವಿರೂಪಗೊಂಡಿವೆ. ಇವುಗಳಲ್ಲಿ ಒಂದು ಜಹಾಂಗೀರ್ (೧೬೦೫-೧೬೨೭) ಕಾಲದ ದಿನಾಂಕವನ್ನು ತೋರಿಸುತ್ತದೆ.
ಇತಿಹಾಸ
ಸರಸೇನಾಪತಿ ಉಮಾಬಾಯಿಸಾಹೇಬ್ ಖಂಡೇರಾವ್ ದಭಾಡೆ ಅವರು ೧೭೩೨ ರಲ್ಲಿ ಮರಾಠರ ಇತಿಹಾಸದಲ್ಲಿ ಏಕೈಕ ಮಹಿಳಾ ಕಮಾಂಡರ್-ಇನ್-ಚೀಫ್ ಆದರು. ಅವರು ಮರಾಠಾ ಸೈನ್ಯವನ್ನು ಮುನ್ನಡೆಸಿದರು ಮತ್ತು ಅಹಮದಾಬಾದ್ ಬಳಿ ಭದ್ರಾ ಕೋಟೆಯಲ್ಲಿ ಮೊಘಲ್ ಸರ್ದಾರ್ ಜೋರಾವರ್ ಖಾನ್ ಬಾಬಿಯನ್ನು ಸೋಲಿಸಿದರು.
ಮರಾಠಾ ಸಾಮ್ರಾಜ್ಯದ ಪೇಶ್ವೆ ಮತ್ತು ಗಾಯಕ್ವಾಡ್ ಅವರ ಜಂಟಿ ಆಳ್ವಿಕೆಯು ೧೭೮೩ ರಲ್ಲಿ ಮೊಘಲ್ ಯುಗವನ್ನು ಅಂತ್ಯಗೊಳಿಸಿತು. ಮೊದಲ ಆಂಗ್ಲೋ-ಮರಾಠಾ ಯುದ್ಧದ (೧೭೭೫ - ೧೭೮೨) ಸಮಯದಲ್ಲಿ, ಜನರಲ್ ಥಾಮಸ್ ವಿಂಧಮ್ ಗೊಡ್ಡಾರ್ಡ್ ೬,೦೦೦ ಸೈನಿಕರೊಂದಿಗೆ ಭದ್ರಾ ಕೋಟೆಗೆ ದಾಳಿ ಮಾಡಿ ೧೫ ಫೆಬ್ರವರಿ ೧೭೭೯ ರಂದು ಅಹಮದಾಬಾದ್ ಅನ್ನು ವಶಪಡಿಸಿಕೊಂಡರು. ೬,೦೦೦ ಅರಬ್ ಮತ್ತು ಸಿಂಧಿ ಪದಾತಿ ದಳ ಮತ್ತು ೨,೦೦೦ ಕುದುರೆಗಳ ರಕ್ಷಣಾದಳ ಇತ್ತು. ಇಬ್ಬರು ಬ್ರಿಟನ್ನರು ಸೇರಿದಂತೆ ಹೋರಾಟದಲ್ಲಿ ಒಟ್ಟು ೧೦೮ ನಷ್ಟಗಳು. ಯುದ್ಧದ ನಂತರ, ಕೋಟೆಯನ್ನು ನಂತರ ಸಲ್ಬಾಯಿ ಒಪ್ಪಂದದ ಅಡಿಯಲ್ಲಿ ಮರಾಠರಿಗೆ ಹಿಂತಿರುಗಿಸಲಾಯಿತು.
ಅಜಮ್ ಖಾನ್ ಸರಾಯ್ ಪ್ರಸ್ತುತ ಸರ್ಕಾರಿ ಕಚೇರಿಗಳು, ಎ.ಎಸ್.‌‌‌‌‌‌‌‌ಐ. ಕಚೇರಿ, ಅಂಚೆ ಕಚೇರಿ ಮತ್ತು ನಗರದ ಸಿವಿಲ್ ನ್ಯಾಯಾಲಯಗಳನ್ನು ಹೊಂದಿದೆ. ಇದನ್ನು ಸ್ವಾತಂತ್ರ್ಯ ದಿನಾಚರಣೆ ಮತ್ತು ಗಣರಾಜ್ಯೋತ್ಸವದಂದು ಧ್ವಜಾರೋಹಣಕ್ಕೂ ಬಳಸಲಾಗುತ್ತದೆ.
ಕೋಟೆ, ರಾಯಲ್ ಸ್ಕ್ವೇರ್ ಮತ್ತು ಟೀನ್ ದರ್ವಾಜಾ
ಸಿಟಾಡೆಲ್ನ ವಾಸ್ತುಶಿಲ್ಪವು ಇಂಡೋ-ಸಾರ್ಸೆನಿಕ್ ಅನ್ನು ಸಂಕೀರ್ಣವಾಗಿ ಕೆತ್ತಿದ ಕಮಾನುಗಳು ಮತ್ತು ಬಾಲ್ಕನಿಗಳನ್ನು ಹೊಂದಿದೆ. ಉತ್ತಮವಾದ ಲ್ಯಾಟಿಸ್ವರ್ಕ್ ಕಿಟಕಿಗಳು ಮತ್ತು ಭಿತ್ತಿಚಿತ್ರಗಳನ್ನು ಅಲಂಕರಿಸುತ್ತದೆ. ಕೋಟೆಯ ಕಮಾನುಗಳ ಮೇಲೆ ಕೆಲವು ಇಸ್ಲಾಮಿಕ್ ಶಾಸನಗಳಿವೆ. ಅರಮನೆಯು ರಾಜಮನೆತನದ ಕೋಣೆಗಳು, ಸಾಮ್ರಾಜ್ಯಶಾಹಿ ನ್ಯಾಯಾಲಯ, ಸಭಾಂಗಣಗಳು ಮತ್ತು ಜೈಲುಗಳನ್ನು ಒಳಗೊಂಡಿದೆ. ಮೈದಾನ್-ಶಾ, ಅಥವಾ ಕಿಂಗ್ಸ್ ಮಾರ್ಕೆಟ್, ಕನಿಷ್ಠ ೧೬೦೦ ಅಡಿ ಉದ್ದ ಮತ್ತು ಅರ್ಧದಷ್ಟು ವಿಶಾಲವಾಗಿದೆ ಮತ್ತು ತಾಳೆ ಮರಗಳು ಮತ್ತು ಖರ್ಜೂರದ ಮರಗಳು ಮತ್ತು ಸಿಟ್ರಾನ್ ಮರಗಳು ಮತ್ತು ಕಿತ್ತಳೆ-ಮರಗಳೊಂದಿಗೆ ಬೆರೆತುಕೊಂಡಿರುವ ಸಾಲುಗಳಿಂದ ಸುತ್ತುವರಿದಿದೆ. ಹಲವಾರು ಬೀದಿಗಳಲ್ಲಿ: ಇದು ದೃಷ್ಟಿಗೆ ತುಂಬಾ ಆಹ್ಲಾದಕರವಾಗಿರುತ್ತದೆ, ಸಂತೋಷಕರ ನಿರೀಕ್ಷೆಯಿಂದ ಅದು ನೀಡುತ್ತದೆ, ಆದರೆ ತಂಪಾದ ಕಾರಣದಿಂದ ಅವುಗಳ ನಡುವೆ ನಡೆಯಲು ಹೆಚ್ಚು ಅನುಕೂಲಕರವಾಗಿದೆ. ಈ ಮೈದಾನದ ಹೊರತಾಗಿ, ನಗರದಲ್ಲಿ ನಾಲ್ಕು ಬಜಾರ್‌ಗಳು ಅಥವಾ ಸಾರ್ವಜನಿಕ ಸ್ಥಳಗಳಿವೆ, ಅಲ್ಲಿ ಎಲ್ಲಾ ರೀತಿಯ ಸರಕುಗಳನ್ನು ಮಾರಾಟ ಮಾಡಲಾಗುತ್ತದೆ.
ಆಜಮ್ ಖಾನ್ ಸರೈ
link=//upload.wikimedia.org/wikipedia/commons/thumb/d/d1/Azam_Khan_Sarai_Palace_Ahmedabad_1866.jpg/250px-Azam_Khan_Sarai_Palace_Ahmedabad_1866.jpg|left|thumb|250x250px| ೧೮೬೬ ರಲ್ಲಿ ಅಜಮ್ ಖಾನ್ ಸರಾಯ್ ಇದನ್ನು ಜೈಲಿನಂತೆ ಬಳಸಲಾಯಿತು ಮೀರ್ ಮುಹಮ್ಮದ್ ಬಾಕಿರ್ ಎಂದೂ ಕರೆಯಲ್ಪಡುವ ಅಜಮ್ ಖಾನ್ ಮೊಘಲ್ ಗವರ್ನರ್ ಆಗಿದ್ದರು. ಅವರು ೧೬೩೭ ರಲ್ಲಿ ಅಜಮ್ ಖಾನ್ ಸರಾಯ್ ಎಂದು ಕರೆಯಲ್ಪಡುವ ಅರಮನೆಯನ್ನು ನಿರ್ಮಿಸಿದರು. ೫.೪೯ ಮೀಟರ್ ಎತ್ತರದ ಇದರ ಪ್ರವೇಶದ್ವಾರವು ಅಷ್ಟಭುಜಾಕೃತಿಯ ಸಭಾಂಗಣದ ಮೇಲೆ ತೆರೆಯುತ್ತದೆ, ಇದು ಮೇಲಿನ ಮಹಡಿಯಲ್ಲಿ ಕಲ್ಲಿನಿಂದ ಮಾಡಲ್ಪಟ್ಟ ಕಡಿಮೆ ಬಾಲ್ಕನಿಯನ್ನು ಹೊಂದಿದೆ. ಇದನ್ನು ಮೊಘಲ್ ಯುಗದಲ್ಲಿ ಪ್ರಯಾಣಿಕರಿಗೆ ವಿಶ್ರಾಂತಿ ಸ್ಥಳವಾಗಿ ಮತ್ತು ಬ್ರಿಟಿಷರ ಆಳ್ವಿಕೆಯಲ್ಲಿ ಆಸ್ಪತ್ರೆ ಮತ್ತು ಜೈಲಿನಂತೆ ಬಳಸಲಾಗುತ್ತಿತ್ತು. ಗುಜರಾತ್ ಸುಲ್ತಾನರು ಮತ್ತು ಬ್ರಿಟಿಷರ ಕಾಲದಲ್ಲಿ ನೇಣು ಹಾಕಲು ಬಳಸಲಾದ ಅಜಮ್ ಖಾನ್ ಸರಾಯ್ ಅವರ ಛಾವಣಿಯ ಮೇಲೆ ನೇಣುಗಂಬ ಇತ್ತು. ಒಂದು ಕಥೆಯ ಪ್ರಕಾರ, ಅಹ್ಮದ್ ಷಾ ಇಲ್ಲಿಯೇ ಕೊಲೆಯ ಅಪರಾಧಿಯಾಗಿದ್ದ ತನ್ನ ಅಳಿಯನನ್ನು ಗಲ್ಲಿಗೇರಿಸಿದನು.
ಭದ್ರ ಕಾಳಿ ದೇವಸ್ಥಾನ
ಮರಾಠರ ಆಳ್ವಿಕೆಯಲ್ಲಿ ಅಜಂ ಖಾನ್ ಸರಾಯ್ ಅವರ ಉತ್ತರ ಭಾಗದಲ್ಲಿರುವ ಕೋಣೆಯನ್ನು ಭದ್ರ ಕಾಳಿಯ ದೇವಸ್ಥಾನವಾಗಿ ಪರಿವರ್ತಿಸಲಾಯಿತು. ಇದು ನಾಲ್ಕು ಕೈಗಳನ್ನು ಹೊಂದಿರುವ ಭದ್ರ ಕಾಳಿ ದೇವಿಯ ಕಪ್ಪು ಪ್ರತಿಮೆಯನ್ನು ಹೊಂದಿದೆ.
ವರ್ಷಗಳ ಹಿಂದೆ, ಸಂಪತ್ತಿನ ದೇವತೆಯಾದ ಲಕ್ಷ್ಮಿಯು ರಾತ್ರಿಯಲ್ಲಿ ನಗರವನ್ನು ಬಿಡಲು ಭದ್ರಾ ಕೋಟೆಯ ದ್ವಾರಕ್ಕೆ ಬಂದಳು. ಕಾವಲುಗಾರ ಸಿದ್ದಿಕ್ ಕೊತ್ವಾಲ್ ಆಕೆಯನ್ನು ತಡೆದು ಗುರುತು ಹಿಡಿದರು. ರಾಜನಿಂದ ಅನುಮತಿ ಪಡೆಯುವವರೆಗೆ ಕೋಟೆಯನ್ನು ಬಿಡಬಾರದೆಂದು ಅವನು ಅವಳನ್ನು ಕೇಳಿದನು. ಲಕ್ಷ್ಮಿಯನ್ನು ನಗರದಲ್ಲಿ ಇರಿಸುವ ಸಲುವಾಗಿ ಅವನು ತನ್ನ ತಲೆಯನ್ನು ಕತ್ತರಿಸಿಕೊಂಡನು. ಇದು ನಗರದ ಸಮೃದ್ಧಿಗೆ ಕಾರಣವಾಯಿತು.
ಭದ್ರ ದ್ವಾರದ ಬಳಿ ಸಿದ್ದಿಕ್ ಕೊತ್ವಾಲ್‌ಗೆ ಸಮರ್ಪಿತವಾದ ಸಮಾಧಿ ಮತ್ತು ಲಕ್ಷ್ಮಿಯನ್ನು ಪ್ರತಿನಿಧಿಸುವ ಭದ್ರ ಕಾಳಿಯ ದೇವಸ್ಥಾನವಿದೆ. ತೀನ್ ದರ್ವಾಜಾದ ರಂಧ್ರವೊಂದರಲ್ಲಿ ಮುಸ್ಲಿಂ ಕುಟುಂಬವು ಆರು ನೂರು ವರ್ಷಗಳಿಂದ ನಿರಂತರವಾಗಿ ಬೆಳಗುತ್ತಿರುವ ದೀಪವನ್ನು ಲಕ್ಷ್ಮಿಗೆ ಸಮರ್ಪಿಸಲಾಗಿದೆ.
ಗಡಿಯಾರ ಗೋಪುರ
link=//upload.wikimedia.org/wikipedia/commons/thumb/7/73/Bhadra_Fort_Clock_tower.JPG/150px-Bhadra_Fort_Clock_tower.JPG|thumb|276x276px| ಭದ್ರಾ ಕೋಟೆ ಗಡಿಯಾರ ಗೋಪುರ ಭದ್ರಾ ಕೋಟೆಯ ಗೋಪುರದ ಗಡಿಯಾರವನ್ನು ೧೮೪೯ ರಲ್ಲಿ ಲಂಡನ್‌ನಿಂದ ರೂ. ೮೦೦೦ ಮತ್ತು ಬ್ರಿಟಿಷ್ ಈಸ್ಟ್ ಇಂಡಿಯಾ ಕಂಪನಿಯಿಂದ ೧೮೭೮ ರಲ್ಲಿ £ ೨೪೩ (ರೂ. ೨೪೩೦) ವೆಚ್ಚದಲ್ಲಿ ಸ್ಥಾಪಿಸಲಾಯಿತು. ರಾತ್ರಿಯಲ್ಲಿ, ಅದನ್ನು ಸೀಮೆಎಣ್ಣೆ ದೀಪದಿಂದ ಹಿಂದಿನಿಂದ ಬೆಳಗಿಸಲಾಯಿತು, ಅದನ್ನು ೧೯೧೫ ರಲ್ಲಿ ವಿದ್ಯುತ್ ದೀಪದಿಂದ ಬದಲಾಯಿಸಲಾಯಿತು. ಅಹಮದಾಬಾದ್‌ನ ಮೊದಲ ವಿದ್ಯುತ್ ಸಂಪರ್ಕ, ಇದು ೧೯೬೦ ರ ದಶಕದಲ್ಲಿ ಕಾರ್ಯನಿರ್ವಹಿಸುವುದನ್ನು ನಿಲ್ಲಿಸಿತು ಆದರೆ ಎ.ಎಮ್.ಸಿ. ಮತ್ತು ಎ.ಎಸ್.ಐ. ಈಗ ಅದನ್ನು ಸರಿಪಡಿಸಲು ಯೋಜಿಸಿದೆ.
ಪುನರಾಭಿವೃದ್ಧಿ
link=//upload.wikimedia.org/wikipedia/commons/thumb/2/2f/BhadraFort.jpg/220px-BhadraFort.jpg|thumb| ಒಳಗಿನಿಂದ ಭದ್ರಾ ಕೋಟೆ ಮತ್ತು ನವೀಕರಣದ ನಂತರ ಗೋಪುರ ಗಡಿಯಾರ ಭದ್ರಾ ಪ್ಲಾಜಾ ಡೆವಲಪ್‌ಮೆಂಟ್ ಯೋಜನೆಯ ಅಡಿಯಲ್ಲಿ, ಎ.ಎಮ್.ಸಿ. ಮತ್ತು ಎ.ಎಸ್.ಐ. ಯ ಉಪಕ್ರಮದಿಂದ, ಭದ್ರ ಕೋಟೆಯನ್ನು ನವೀಕರಿಸಲಾಯಿತು ಮತ್ತು ಕೋಟೆ ಮತ್ತು ತೀನ್ ದರ್ವಾಜಾ ನಡುವಿನ ತೆರೆದ ಜಾಗವನ್ನು ಮೊದಲು ಮೈದಾನ-ಶಾ ಎಂದು ಕರೆಯಲಾಗುತ್ತಿತ್ತು. ಐತಿಹಾಸಿಕ ಹಿಂದಿನ ಪ್ರಯಾಣಿಕರ ಖಾತೆಗಳ ಆಧಾರದ ಮೇಲೆ ಭೂದೃಶ್ಯವನ್ನು ಮರುಸೃಷ್ಟಿಸಲಾಗಿದೆ. ಕೆಲಸವು ೨೬ ಜನವರಿ ೨೦೧೨ ರಂದು ಪ್ರಾರಂಭವಾಯಿತು ಮತ್ತು ತೆರೆದ ಪ್ರದೇಶಗಳ ನವೀಕರಣವು ನವೆಂಬರ್ ೨೦೧೪ ರಲ್ಲಿ ಪೂರ್ಣಗೊಂಡಿತು. ಯೋಜನೆಗೆ ಅಂದಾಜು ೧೧೫ ಕೋಟಿ ರೂ. ಕೋಟೆ ಮತ್ತು ತೀನ್ ದರ್ವಾಜಾ ನಡುವಿನ ವಿಸ್ತಾರವನ್ನು ಈ ಹಿಂದೆ ಮೈದಾನ್-ಶಾ ಎಂದು ಕರೆಯಲಾಗುತ್ತಿತ್ತು, ಇದನ್ನು ಪಾದಚಾರಿ ವಲಯವೆಂದು ಘೋಷಿಸಲಾಯಿತು. ಹೊಸ ಸಾರ್ವಜನಿಕ ಸೌಕರ್ಯಗಳು, ಮಾರ್ಬಲ್ ಬೆಂಚುಗಳು ಮತ್ತು ಬೀದಿ ಬದಿ ವ್ಯಾಪಾರಿಗಳಿಗೆ ಗೂಡಂಗಡಿಗಳನ್ನು ನಿರ್ಮಿಸಲಾಗಿದೆ. ಭದ್ರಾ ಪ್ಲಾಜಾವನ್ನು ಸಬರಮತಿ ನದಿಯ ಮುಂಭಾಗದಿಂದ ಸಂಪರ್ಕಿಸುವ ಪಾದಚಾರಿ ಸೇತುವೆ ಮತ್ತು ಲಾಲ್ ದರ್ವಾಜಾದಲ್ಲಿ ಬಹುಮಟ್ಟದ ವಾಹನ ನಿಲುಗಡೆಗೆ ಯೋಜನೆಗಳಿವೆ. ವಸ್ತುಸಂಗ್ರಹಾಲಯ ಮತ್ತು ಗ್ಯಾಲರಿಗಳನ್ನು ಕೋಟೆ ಅರಮನೆಯ ಮೊದಲ ಮಹಡಿಯಲ್ಲಿ ಯೋಜಿಸಲಾಗಿದೆ ಮತ್ತು ಕರಕುಶಲ ಮಳಿಗೆಯನ್ನು ನೆಲ ಮಹಡಿಯಲ್ಲಿ ಇರಿಸಲಾಗುವುದು. ಸಾಂಪ್ರದಾಯಿಕ ರೆಸ್ಟೋರೆಂಟ್, ಆಹಾರ ಮತ್ತು ಜನಾಂಗೀಯ ಮಾರುಕಟ್ಟೆಗಳು ಮತ್ತು ಪ್ರದರ್ಶನ ಕೇಂದ್ರವನ್ನು ಸಹ ಯೋಜಿಸಲಾಗಿದೆ. ಇದು ಜವಾಹರಲಾಲ್ ನೆಹರು ರಾಷ್ಟ್ರೀಯ ನಗರ ನವೀಕರಣ ಮಿಷನ್ ಅಡಿಯಲ್ಲಿ ಮೊದಲ ಪಾರಂಪರಿಕ ಮತ್ತು ಪಾದಚಾರಿ ಯೋಜನೆಯಾಗಿದೆ. ಜೈಶಂಕರ್ ಸುಂದರಿ ಸಭಾಂಗಣ, ಪ್ರದರ್ಶನ ಕಲೆಗಳ ಸ್ಥಳವನ್ನು ನವೀಕರಿಸಲಾಯಿತು ಮತ್ತು ೨೦೧೦ ರಲ್ಲಿ ಪುನಃ ತೆರೆಯಲಾಯಿತು.
ಸಿಟಿ ಸಿವಿಲ್ ನ್ಯಾಯಾಲಯ ಮತ್ತು ಸೆಷನ್ಸ್ ನ್ಯಾಯಾಲಯ ಅಜಮ್ ಖಾನ್ ಸರಾಯ್ ಪಕ್ಕದ ಕಟ್ಟಡಗಳಲ್ಲಿ ಕಾರ್ಯನಿರ್ವಹಿಸುತ್ತಿತ್ತು. ಅವರನ್ನು ಆಶ್ರಮ ರಸ್ತೆಯಲ್ಲಿರುವ ಹಳೆ ಹೈಕೋರ್ಟ್ ಕಟ್ಟಡಕ್ಕೆ ವರ್ಗಾಯಿಸಲಾಗಿತ್ತು. ಹಳೆ ಕಟ್ಟಡಗಳನ್ನು ಕೆಡವಿ ಹೊಸ ಎಂಟು ಅಂತಸ್ತಿನ ನ್ಯಾಯಾಲಯ ಕಟ್ಟಡವನ್ನು ಯೋಜಿಸಲಾಗಿದೆ. ಸಂರಕ್ಷಿತ ಸ್ಮಾರಕ ಕಾನೂನುಗಳು ಮತ್ತು ನಿಬಂಧನೆಗಳನ್ನು ಉಲ್ಲೇಖಿಸಿ ಯೋಜನೆಯನ್ನು ಗುಜರಾತ್ ಹೈಕೋರ್ಟ್‌ನಲ್ಲಿ ಪ್ರಶ್ನಿಸಲಾಯಿತು ಆದರೆ ಅಧಿಕಾರಿಗಳು ಪ್ರಸ್ತುತಪಡಿಸಿದ ನಂತರ ಹೈಕೋರ್ಟ್ ನಿರ್ಮಾಣಕ್ಕೆ ಅನುಮತಿ ನೀಡಿತು.
ಉಲ್ಲೇಖಗಳು
ವರ್ಗ:ಕೋಟೆಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಗೋವಾ ಸುರಕ್ಷಾ ಮಂಚ
ಗೋವಾ ಸುರಕ್ಷಾ ಮಂಚ್ ಒಂದು ರಾಜಕೀಯ ಪಕ್ಷ. ಇದು ಗೋವಾ ರಜ್ಯದ ಭಾರತೀಯ ಭಾಷಾ ಮಂಚಿನ ರಾಜಕೀಯ ವೇದಿಕೆ. ಇದನ್ನು ಸ್ಥಾಪಸಿದವರು ರಾಷ್ಟ್ರೀಯ ಸ್ವಯಂಸೇವಕ ಸಂಘದ ಮಾಜಿ ಪ್ರಮುಖರಾದ ಸುಭಾಷ ವೆಲಿಂಕರ್. ಆಕ್ಟೋಬರ್ ೨ ೨೦೧೬ ರಂದು ಈ ಪಕ್ಷದ ಸ್ಥಾಪನೆ ಮಾಡಲಾಯಿತು.
ಈ ಪಕ್ಷದ ಮೂಲ ಉದ್ದೇಶ ಕೊಂಕಣಿ ಮತ್ತು ಮರಾಠಿ ಭಾಷೆಯನ್ನು ಶಾಲೆಗಳಲ್ಲಿ ಪ್ರೋತ್ಸಾಹಿಸುವುದು ಹಾಗೂ ಆಂಗ್ಲ ಮಾಧ್ಯಮ ಶಾಲೆಗಳಲ್ಲಿ ಅನುದಾನಗಳನ್ನು ಹಿಂತೆಗೆದುಕೊಳ್ಳುವುದಾಗಿದೆ. ಈ ಪಕ್ಷದ ಚಿನ್ನೆ ಕಪ್ಪು ಹಲಗೆ. (Black Board)
ಇದರ ಉದ್ಘಾಟನಾ ಅಧ್ಯಕ್ಷರು ಆನಂದ ಶಿರೋಡ್ಕರ್. ಸ್ವಾತಿ ಕೇರ್ಕರ ಮತ್ತು ಕಿರಣ ನಾಯಕ ಉಪಾಧ್ಯಕ್ಷರಾಗಿದ್ದರು ಆದರೆ ಸುಭಾಷ ವೆಲಿಂಕರವರು ಯಾವ ಹುದ್ದೆಯನ್ನು ತೆಗೆದುಕೊಂಡಿಲ್ಲ, ಯಾವುದೇ ಚುನಾವನೆಯಲ್ಲಿಯೂ ಭಗವಹಿಸುವ ಅಪೇಕ್ಷೆ ಇವರಿಗಿರಲಿಲ್ಲ. ಈ ಪಕ್ಷವು ೨೦೧೭ರ ಗೋವಾ ವಿಧಾನಸಭೆಯ ಚುನಾವನೆಯಲ್ಲಿ ಭಾಗವಹಿಸುತ್ತಿದೆ.
ಇತಿಹಾಸ
ಶಶಿಕಲಾ ಕಾಕೊಡ್ಕರವರು ಡಾ. ಲುಯಿಸ್ ಪ್ರೊಟೊ ಬಾರ್ಬೊಸಾರವರ ನೇತ್ರತ್ವದ ಪ್ರೋಗ್ರೆಸಿವ್ ಡೆಮೊಕ್ರೆಟಿಕ್ ಪಕ್ಷ ಸರಕಾರದ ಶಿಕ್ಷಣಾ ಮಂತ್ರಿಗಳಗಿದ್ದರು. ಕಾಕೊಡ್ಕರವರ ಪ್ರಾರ್ಥಮಿಕ ಶಾಲಾ ಸರಕಾರ ಅನುದಾನ ನೀತಿ ಪ್ರಕಾರ ಸರಕಾರದಿಂದ ಗೋವಾ ರಾಜ್ಯದ ಪ್ರಾರ್ಥಮಿಕ (೧ ರಿಂದ ೪ ತರಗತಿ) ಶಾಲೆಗಳಿಗೆ ಸಿಗುವ ಅನುದಾನಗಳನ್ನು ಕೇವಲ ಕೊಂಕಣಿ ಅಥವಾ ಮರಾಠಿ ಮಾಧ್ಯಮದಲ್ಲಿದ್ದರೆ ಮಾತ್ರ ದೊರೆಯುವುದು. ಜೂನ್ ೧೯೯೦ ರಿಂದ ಈ ನಿಯಮ ಕಾರ್ಯಗೊಳಿಸಲಾಗುವುದೆಂದಿತ್ತು. ಗೋವಾ ರಾಜ್ಯದ ಅಂದಿನ ಮುಖ್ಯಮಂತ್ರಿಗಳಾದ ಡಾ. ಲುಯಿಸ್ ಪ್ರೊಟೊ ಬಾರ್ಬೊಸಾರಿಗೆ ಕಾಕೊಡ್ಕರವರು ಈ ವಿಷಯವನ್ನು ಕುರಿತು ಮನಗಾಣಿಸಿದರು. ಅಂದಿನ ಅಧಿಕೃತ ಭಾಷಾ ಮಂತ್ರಿಗಳಾದ ಚರ್ಚಿಲ್ ಅಲೆಮಾಒರವರೂ ಈ ನಿರ್ಣಯಕ್ಕೆ ಬೆಂಬಲಿಸಿದರು. ಕಾಕೊಡ್ಕರವರ ಈ ಅನುದಾನ ನೀತಿಯಿಂದಾಗಿ ಅನೇಕ ಪ್ರಾರ್ಥಮಿಕ ಶಾಲೆಗಳು ತಮ್ಮ ಮಾಧ್ಯಮವನ್ನು ಆಂಗ್ಲ ಭಾಷೆಯಿಂದ ಕೊಂಕಣಿ ಮತ್ತು ಮರಾಠಿ ಭಾಷೆಗೆ ಬದಲಾಯಿಸಿದರು. ಚರ್ಚ್ಸ್ ಡಿಯೊಸಿಸನ್ ಸೊಸೈಟಿ ಆಫ್ ಎಜುಕೇಶನ್ ಕಾರ್ಯನಿರ್ವಹಿಸುತಿರುವ ೧೩೦ ಪ್ರಾರ್ಥಮಿಕ ಶಾಲೆಗಳು ರಾತ್ರೊರಾತ್ರಿಯಲ್ಲಿ ತಮ್ಮ ಮಾಧ್ಯಮವನ್ನು ಆಂಗ್ಲ ಭಾಷೆಯಿಂದ ಕೊಂಕಣಿ ಭಾಷೆಗೆ ಬದಲಾಯಿಸಿತು. ಕಾಕೊಡ್ಕರವರು ಈ ಸ್ಥಾಪನೆಯಿಂದ ಇನ್ಮುಂದೆ ಯಾವುದೇ ಆಂಗ್ಲ ಮಾಧ್ಯಮದ ಹೊಸ ಪ್ರಾರ್ಥಮಿಕ ಶಾಲೆಗಳನ್ನು ನಡೆಸಲು ಅನುಮತಿ ಕೊಡಬಾರದೆಂದು ತಿರ್ಮಾನಿಸಿದರು. ಆದರೆ ಈ ಕಾರ್ಯನೀತಿಯು ನಂತರದ ಸರಕಾರಗಳು ನಡೆಸಲಿಲ್ಲ. ಇದರಿಂದಾಗಿ ಗೋವಾ ರಾಜ್ಯದಲ್ಲಿ ಹಲವು ಅನುದಾನರಹಿತ ಆಂಗ್ಲ ಮಾಧ್ಯಮದ ಪ್ರಾರ್ಥಮಿಕ ಶಾಲೆಗಳು ಉದ್ಭವಿಸಿದವು. ೧೯೯೧ರಲ್ಲಿ ೨೬ ಆಂಗ್ಲ ಮಾಧ್ಯಮ ಪ್ರಾರ್ಥಮಿಕ ಶಾಲೆಗಳಿಂದ ೨೦೧೧ರಲ್ಲಿ ೧೪೪ ಶಾಲೆಗಳಿಗೆ ಹೆಚ್ಚಿದವು.
೧೯ ಡಿಸೆಂಬರ್ ೧೯೬೧ರ ಗೋವಾ ವಿಮೋಚನೆಯ ನಂತರ, ಹಲವು ಭಾರತೀಯರು ಇತರ ರಾಜ್ಯಗಳಿಂದ ಗೋವಾ ರಾಜ್ಯಕ್ಕೆ ವಲಸೆ ಹೋದರು. ಇದರ ಕಾರಣದಿಂದಾಗಿ ಹಲವು ಪ್ರಾರ್ಥಮಿಕ ಶಾಲೆಗಳು ಇತರ ಭಾರತೀಯ ಭಾಷೆಗಳಲ್ಲಿ ಶಿಕ್ಷಣವನ್ನು ನೀಡತೊಡಗಿದವು. ಪೊರ್ತುಗೀಸರ ಆಡಳಿತದ ಸಮಯದಿಂದಲೇ ಉರ್ದೂ ಭಾಷೆಯ ಉಪಯೋಗ ಗೋವಾ ರಾಜ್ಯದಲ್ಲಿದ್ಲರೂ, ಗೋವಾ ವಿಮೋಚನೆಯ ನಂತರ ಕನ್ನಡ , ತೆಲಗು, ಹಿಂದಿ ಹಾಗು ಉರ್ದೂ ಭಾಷೆಯಲ್ಲಿ ಶಿಕ್ಷಣದ ಪರಿಚಯವಾಯಿತು.
ಪ್ರಾರ್ಥಮಿಕ ಶಿಕ್ಷಣವು ಆಂಗ್ಲ ಮಾಧ್ಯಮದಲ್ಲೇ ಉನ್ನತವೆಂದು ಪರಿಗಣಿಸಲಾಗಿದ್ದರಿಂದ, ಪ್ರಾರ್ಥಮಿಕ ಶಾಲೆಗಳಲ್ಲಿ ಪಾಲಕರಿಂದ ಆಂಗ್ಲ ಭಾಷೆಯ ಶಕ್ಷಣದ ಬೇಡಿಕೆ ಹೆಚ್ಚಿತು. ಅಂದಿನ ಸರಕಾರದ ನಾಯಕರಾದ ದಿಗಂಬರ ಕಾಮತರು ೧೩೫ ಪ್ರಾರ್ಥಮಿಕ ಶಲೆಗಳಿಗೆ ತಮ್ಮ ಮಾಧ್ಯಮವನ್ನು ಆಂಗ್ಲ ಮಾಧ್ಯಮಕ್ಕೆ ರಾತ್ರೋರಾತ್ರಯಲ್ಲಿ ಬದಲಾಯಿಸಲು ಅನುಮತಿ ನೀಡಿದರು. ವಿರೋಧ ಪಕ್ಷದ ಅಂದಿನ ನಾಯಕರಾದ ಮನೋಹರ ಪಾರಿಕರವರ ಜೋತೆಯಲ್ಲಿ ಈ ಬದಲಾವಣೆಯನ್ನು ಹಲವರು ವಿರೋಧಿಸಿದರು. ದಿಗಂಬರ ಕಾಮತರ ನಿರ್ಣಯವನ್ನು ವಿರೋಧಿಸಲು ಭಾರತೀಯ ಭಾಷಾ ಸುರಕ್ಷಾ ಮಂಚ್ - ಭಾರತೀಯ ಭಾಷೆಗಳ ರಕ್ಷಣಾ ವೇದಿಕೆಯ ಸ್ಥಾಪನೆವಾಯಿತು. ಮನೋಹರ ಪಾರಿಕರವರು ಭಾರತೀಯ ಭಾಷಾ ಸುರಕ್ಷಾ ಮಂಚಿನಿಂದ ನಡೆಯುವ ಪ್ರತಿಬಟನೆಗಳಲ್ಲಿ ಭಾಗವಹಿಸಿದರು. ಈ ಸಂಸ್ಥಯು ಕಾಕೊಡ್ಕರವರ ಕಾರ್ಯ ನೀತಿಯಂತೆ ಭಾರತೀಯ ಭಾಷೆಗಳಲ್ಲಿ ಪ್ರಾರ್ಥಮಿಕ ಶಕ್ಷಣ ನೀಡುವ ಶಾಲೆಗಳಿಗೆ ಮಾತ್ರ ಸರಕಾರದಿಂದ ಸಿಗುವ ಅನುದಾನ ದೊರೆಯಲು ಬೆಂಬಲಿಸಿತು. ಇದರಿಂದಾಗಿ ೨೦೧೨ ರ ಗೋವಾ ವಿಧಾನಸಭೆಯ ಚುನಾವಣೆಯಲ್ಲಿ ಶಿಕ್ಷಣ ಮಾಧ್ಯಮ ಕುರಿತು ವಿವಾದ ಚರ್ಚೆ ನಡೆಯಿತು.
ಅತ್ತ ಭಾರತೀಯ ಭಾಷಾ ಸುರಕ್ಷಾ ಮಂಚಿನ ಹೋರಾಟ ಆಂಗ್ಲ ಮಾಧ್ಯಮ ಶಾಲೆಗಳಿಗೆ ಅನುದಾನ ಸಿಗುವ ವಿರುಧವಿದ್ದರೆ, ಇತ್ತ ಫೊರಂ ಫಾರ್ ರೈಟ್ಸ್ ಆಫ್ ಚಿಲ್ಡ್ರನ್ ಟು ಎಜುಕೇಶನ್ (FORCE),ಮಕ್ಕಳ ಶಿಕ್ಷಣ ವೇದಿಕೆಯು ಆಂಗ್ಲ ಮಾಧ್ಯಮ ಶಾಲೆಗಳಿಗೂ ಅನುದಾನ ಸಿಗಲು ಹೋರಾಟ ನಡೆಸುತಿತ್ತು. ೨೦೧೨ರ ಗೋವಾ ವಿಧಾನಸಭೆ ಚುನಾವಣೆಯ ಪ್ರಚಾರದ ಸಮಯದಲ್ಲಿ ಭಾರತೀಯ ಜನತಾ ಪಕ್ಷ - ಮಹಾರಾಷ್ಟ್ರವಾದಿ ಗೋಮಾಂತಕ ಪಕ್ಷವು, ಭಾರತೀಯ ಭಾಷಾ ಸುರಕ್ಷಾ ಮಂಚಿನ ಹೋರಾಟಕ್ಕೆ ಮೈತ್ರಿ ಹಾಗು ಬೆಂಬಲ ನೀಡಿತು . ಭಾರತೀಯ ಭಾಷಾ ಸುರಕ್ಷಾ ಮಂಚಿನ ಬೆಂಬಲದಿಂದ ಭಾರತೀಯ ಜನತಾ ಪಕ್ಷ - ಮಹಾರಾಷ್ಟ್ರವಾದಿ ಗೋಮಾಂತಕ ಪಕ್ಷವು ೨೦೧೨ರ ಗೋವಾ ವಿಧಾನಸಭೆಯ ಚುನಾವಣೆಯಲ್ಲಿ ಗೆಲುವು ಕಂಡಿತು.
೨೦೧೨ ರ ಗೋವಾ ರಾಜ್ಯದ ಮುಖ್ಯ ಮಂತ್ರಿಗಳಾದ ಬಳಿಕ ಮನೋಹರ ಪಾರಿಕರವರು ಮಾಜಿ ಮುಖ್ಯ ಮಂತ್ರಿಗಳಾದ ದಿಗಂಬರ ಕಾಮತ ನೇತ್ರತ್ವದ ಸರಕಾರದ ಕಾರ್ಯನೀತಿಗಳನ್ನು ಮುಂದುವರೆದರು. ದಿಗಂಬರ ಕಾಮತ ಸರಕಾರದ ಸಮಯದಲ್ಲಿ ಅನುದಾನ ನೀಡಿದ ಆಂಗ್ಲ ಮಾಧ್ಯಮ ಶಾಲೆಗಳಿಂದ ಈ ಸೌಲಭ್ಯವನ್ನು ಹಿಂತೆಗೆದುಕಳ್ಳುವುದು ಸರಿಯಲ್ಲವೆಂದು ಪಾರಿಕರವರು ಹೇಳಿದ್ದರು. ಹಿಂತೆಗೆದು ಕೊಂಡಲ್ಲಿ ಆಡಳಿತಾತ್ಮಕ ಮತ್ತು ತಾಂತ್ರಿಕ ತೊಂದರೆಗಳಾಗ ಬಹುದೆಂದರು. ಪಾರಿಕರವರು ಈ ಸ್ಥತಿಗೆ ದಿಗಂಬರ ಕಾಮತರೆ ಕಾರಣವೆಂದು ಆರೋಪಿಸಿದರು. ಆದ ಕಾರಣ ಪಾರಿಕರವರು ಇನ್ಮುಂದೆ ಕೇವಲ ಕೊಂಕಣಿ ಮತ್ತು ಮರಾಠಿ ಮಾಧ್ಯಮ ಶಾಲೆಗಳಿಗೆ ಮಾತ್ರ ಸರಕಾರವು ಅನುದಾನ ನೀಡುವುದೆಂದು ಪ್ರಕಟಿಸಿದರು. ಇದರ ಜೊತೆಗೆ ಕೊಂಕಣಿ ಮತ್ತು ಮರಾಠಿ ಮಾಧ್ಯಮದ ಪ್ರಾರ್ಥಮಿಕ ಶಾಲೆಗಳಿಗೆ ಕೆಲವು SOPಗಳನ್ನು ಘೋಷಿಸಿದರು.
ಮನೋಹರ ಪಾರಿಕರವರ ಈ ಹಿಂತಿರುವನ್ನು ಭಾರತೀಯ ಭಾಷಾ ಸುರಕ್ಷಾ ಮಂಚ ಪ್ರತಿಭಟಿಸಿತು. ಭಾರತೀಯ ಭಾಷಾ ಸುರಕ್ಷಾ ಮಂಚ ಒಂದು ಸ್ವತಂತ್ರ ರಾಜಕೀಯ ಪಕ್ಷವನ್ನು ಸ್ಥಾಪಿಸಿ ೨೦೧೭ರ ಗೋವಾ ವಿಧಾನಸಭೆಯಲ್ಲಿ ಭಾಗವಹಿಸಲು ನಿರ್ಣಯಿಸಿತು. ಸುಭಾಷ್ ವೆಲಿಂಕರವರು ಆಗ ರಾಷ್ಟ್ರೀಯ ಸ್ವಯಂಸೇವಕ ಸಂಘದ ಗೋವಾ ವಿಭಾಗದ ಸಂಘಚಾಲಕರಾಗಿದ್ದರು. ಸುಭಾಷ ವೆಲಿಂಕರವರು ರಾಜಕೀಯ ಪಕ್ಷವನ್ನು ಸ್ಥಾಪಿಸುವ ನಿರ್ಧಾದಿಂದ ತಮ್ಮ ರಾಷ್ಟ್ರೀಯ ಸ್ವಯಂಸೇವಕ ಸಂಘದ ಜವಾಬದಾರಿಯಿಂದ ಕೆಳಗಿಳಿದರು. ಆ ಸ್ಥಾನದಲ್ಲಿ ಲಕ್ಷ್ಮಣ ಬೆಹ್ರೆಯರು ರಾಷ್ಟ್ರೀಯ ಸ್ವಯಂಸೇವಕ ಸಂಘದ ಗೋವಾ ವಿಭಾಗದ ಸಂಘಚಾಲಕರಾದರು. ಇದನ್ನು ಪ್ರತಿಭಟಿಸಿ ೪೦೦ ಸ್ವಯಂಸೇವಕರು ರಾಷ್ಟ್ರೀಯ ಸ್ವಯಂಸೇವಕ ಸಂಘಕ್ಕೆ ರಾಜಿನಾಮೆ ನೀಡಿದರು. ಸುಭಾಷ್ ವೆಲಿಂಕರವರ ನೇತ್ರತ್ವದಲ್ಲಿ ಗೋವಾ ಪ್ರಾಂತ ರಾಷ್ಟ್ರೀಯ ಸ್ವಯಂಸೇವಕ ಸಂಘದ ಇನ್ನೊಂದು ಶಾಖೆಯ ಸ್ಥಪನೆವಾಯಿತು.
ತರುವಾಯ ಆಕ್ಟೋಬರ್ ೨ ೨೦೧೬ರಲ್ಲಿ ಗೋವಾ ಸುರಕ್ಷಾ ಮಂಚಿನ ಸ್ಥಾಪನೆವಾಯಿತು.
ಚುನಾವಣೆಯ ರಾಜಕಾರಣ
೨೦೧೭ರ ಗೋವಾ ವಿಧಾನಸಭೆಯ ಚುನಾವಣೆಯಲ್ಲಿ ಭಾಗವಹಿಸಲು ಗೋವಾ ಸುರಕ್ಷಾ ಮಂಚ ಶಿವ ಸೇನಾ, ಮಹಾರಾಷ್ಟ್ರವಾದಿ ಗೋಮಾಂತಕ ಪಕ್ಷ ಮತ್ತು ಗೋವಾ ಪ್ರಜಾ ಪಕ್ಷದ ಮೈತ್ರಿ ಹೊಂದಿತು. ಈ ಮೈತ್ರಿ ಪಕ್ಷವು ಒಟ್ಟು ೪೦ ಕ್ಷೇತ್ರದ ೩೩ ಕ್ಷೇತ್ರಗಳಲ್ಲಿ ಭಾಗವಹಿಸಿತು.
ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪಕ್ಷದ ಶ್ಯಾಮ ಸಾತಾರ್ಡೆಕರ ಮತ್ತು ಭಾರತೀಯ ಜನತಾ ಪಕ್ಷದ ಡಾ.ಸುರೆಷ ಆಮೊಂಕರಂತಹ ಹಲವು ರಾಜಕಾರಣಿಯರು ಗೋವಾ ಸುರಕ್ಷಾ ಮಂಚನ್ನು ಸೇರಿದರು. ತರುವಾಯ ಇವರೆಲ್ಲರು ಪಕ್ಷದ ಸದಸ್ಯರಾಗಿ ನೇಮಕಗೊಂಡರು.
ಉಲ್ಲೇಖಗಳು
ವರ್ಗ:ರಾಜಕೀಯ ಪಕ್ಷಗಳು
ಯುನೈಟೆಡ್‌ ಬ್ರೂವರೀಸ್‌ ಗ್ರೂಪ್‌
thumb|250px|ಗೋವಾದಲ್ಲಿರುವ ಕಿಂಗ್‌ಫಿಶರ್‌‌‌ ಬಿಯರ್‌ನ ಒಂದು ಜಾಹೀರಾತು thumb|250px|ಕಿಂಗ್‌ಫಿಶರ್‌‌‌ ಪ್ರೀಮಿಯಂ‌ ಲಾಜರ್‌‌ ಬಿಯರ್‌‌ನ ಒಂ‌ದು ಬಾಟಲಿ
ಯುನೈಟೆಡ್‌ ಬ್ರೂವರೀಸ್‌ ಗ್ರೂಪ್‌ ಅಥವಾ UB ಗ್ರೂಪ್‌  ಎಂಬುದು ಬೆಂಗಳೂರು ಮೂಲದ, ವಿಭಿನ್ನ ಕಂಪನಿಗಳ ಒಂದು ವಾಣಿಜ್ಯಕೂಟವಾಗಿದ್ದು, ಬಟ್ಟಿಯಿಳಿಸುವ ನೆಲೆ (ಬಿಯರ್‌‌‌) ಹಾಗೂ ಮದ್ಯಸಾರದ ಪಾನೀಯಗಳ ಉದ್ಯಮ ಮೇಲೆ ಒಂದು ಪ್ರಮುಖ ಗಮನವನ್ನು ಅದು ಇರಿಸಿಕೊಂಡಿದೆ. ಕಿಂಗ್‌ಫಿಶರ್‌‌‌ ಬ್ರಾಂಡ್‌ ಅಡಿಯಲ್ಲಿ ಕಂಪನಿಯು ತನ್ನ ಬಿಯರ್‌ ಶ್ರೇಣಿಯ ಬಹುಪಾಲನ್ನು ಮಾರುಕಟ್ಟೆ ಮಾಡುತ್ತದೆ. ಅಷ್ಟೇ ಅಲ್ಲ, ಭಾರತದಲ್ಲಿ ಕಿಂಗ್‌ಫಿಶರ್‌‌‌ ಏರ್‌‌ಲೈನ್ಸ್‌‌ ಎಂಬ ಹೆಸರಿನ ಒಂದು ವಾಯುಯಾನ ಸೇವೆಯನ್ನೂ ಸಹ ಅದು ಆರಂಭಿಸಿದ್ದು, ಅದರ ಅಂತರರಾಷ್ಟ್ರೀಯ ಹಾರಾಟಗಳು ಇತ್ತೀಚೆಗಷ್ಟೇ ಶುರುವಾಗಿವೆ. ಯುನೈಟೆಡ್‌ ಬ್ರೂವರೀಸ್‌ ಕಂಪನಿಯು ಭಾರತದ ಅತಿದೊಡ್ಡ ಬಿಯರ್‌‌‌ ತಯಾರಕನಾಗಿದ್ದು, ಪ್ರಮಾಣದ ಅನುಸಾರ ಇದು ಸುಮಾರು 48%ನಷ್ಟಿರುವ ಒಂದು ಮಾರುಕಟ್ಟೆ ಪಾಲನ್ನು ಹೊಂದಿದೆ.
ಇತಿಹಾಸ
ಥಾಮಸ್‌ ಲೀಶ್‌ಮನ್‌ ಎಂಬ ಓರ್ವ ಸ್ಕಾಟ್ಲೆಂಡಿನ ನಿವಾಸಿಯಿಂದ 1857ರಲ್ಲಿ UB ಗ್ರೂಪ್‌ ಸಂಸ್ಥಾಪಿಸಲ್ಪಟ್ಟಿತು. ಬಿಯರ್‌‌‌ ತಯಾರಿಕೆಗೆ ಸಂಬಂಧಿಸಿದ ತನ್ನ ಆರಂಭಿಕ ಪಾಠಗಳನ್ನು ಸಮೂಹವು ದಕ್ಷಿಣ ಭಾರತದಲ್ಲಿ ನೆಲೆಗೊಂಡಿದ್ದ ಬ್ರಿಟಿಷ್‌ ಬಟ್ಟಿಗೃಹಗಳಿಂದ ಪಡೆಯಿತು. 1947ರಲ್ಲಿ, ತಮ್ಮ 22ನೇ ವಯಸ್ಸಿನಲ್ಲಿ ಕಂಪನಿಯ ಮೊಟ್ಟಮೊದಲ ಭಾರತೀಯ ನಿರ್ದೇಶಕರಾಗಿ ವಿಟ್ಟಲ್‌ ಮಲ್ಯ ಚುನಾಯಿತರಾದರು. ಒಂದು ವರ್ಷದ ನಂತರ, ಕಂಪನಿಯ ಸಭಾಪತಿಯಾಗಿ ಅವರು R G N ಪ್ರೈಸ್‌ ಸ್ಥಾನದಲ್ಲಿ ನೆಲೆಗೊಂಡರು.
ಲಾಂಛನ
ಯುನೈಟೆಡ್‌ ಬ್ರೂವರೀಸ್‌ನ ಸಂಕೇತವಾಗಿರುವ ರೆಕ್ಕೆಕುದುರೆಯು, 1940ರಲ್ಲಿ ಸಮೂಹದ ಲಾಂಛನವಾಗಿ ತನ್ನ ಸ್ಥಾನವನ್ನು ಮೊದಲಬಾರಿಗೆ ಕಂಡುಕೊಂಡಿತು. ಆಗ, ಗ್ರೀಕ್‌ ಪುರಾಣದಲ್ಲಿ ಬಿಯರ್‌‌‌ ಹಾಗೂ ಅಮೃತದೊಂದಿಗೆ ತಳುಕು ಹಾಕಿಕೊಂಡಿದ್ದ ಹೆಲ್ಯಾಡಿಕ್‌ ಕುದುರೆಯು, ತನ್ನ ರೆಕ್ಕೆಗಳ ನಡುವೆ ಮೇಲೆ ಕಾಣಿಸುವಂತೆ ಒಂದು ಬಿಯರ್‌‌‌ ಪೀಪಾಯಿಯನ್ನು ಹೊತ್ತುಕೊಂಡಿತ್ತು; ಏಕೆಂದರೆ ಬಿಯರ್‌‌‌, ಸಮೂಹದ ವ್ಯವಹಾರ ಕಾರ್ಯಾಚರಣೆಗಳ ತಿರುಳಾಗಿತ್ತು.
ನಂತರದಲ್ಲಿ, ಸಮೂಹದ ಬಹುಮುಖೀಯ ಕಾರ್ಯಾಚರಣೆಗಳನ್ನು ಪ್ರತಿನಿಧಿಸುವ ಉದ್ದೇಶದಿಂದ ಬಿಯರ್‌‌‌ ಪೀಪಾಯಿಯನ್ನು ತೆಗೆದುಹಾಕಲಾಯಿತು. ಈಗ, ಇದು ಕೇವಲ ಒಂದು ರೆಕ್ಕೆಕುದುರೆಯಾಗಿದೆ.
ವರ್ತಮಾನದ ಇತಿಹಾಸ
ಯುನೈಟೆಡ್‌ ಸ್ಪಿರಿಟ್ಸ್‌ ಲಿಮಿಟೆಡ್‌  ಉತ್ಪನ್ನಗಳ ಮಾರಾಟಗಳು 2005–06ರ ಹಣಕಾಸು ವರ್ಷದಲ್ಲಿ 60 ದಶಲಕ್ಷ ಪೆಟ್ಟಿಗೆಗಳನ್ನು ಮೀರಿಸುತ್ತವೆ ಎಂದು ನಿರೀಕ್ಷಿಸಲಾಗಿದ್ದು, ಇದು ವಿಶ್ವದಲ್ಲಿನ ಮದ್ಯಸಾರಗಳ ಉತ್ಪನ್ನಗಳ ಮೂರನೇ-ಅತಿದೊಡ್ಡ ತಯಾರಕನಾಗಿ ಸಮೂಹವು ಹೊರಹೊಮ್ಮಲು ಕಾರಣವಾಗಿದೆ; ಡಿಯಾಜಿಯೋ PLC ಹಾಗೂ ಪೆರ್ನಾಡ್‌ ರಿಕಾರ್ಡ್‌ ಕಂಪನಿಗಳು ಮೊದಲ ಎರಡು ಸ್ಥಾನಗಳಲ್ಲಿವೆ. ಇದರ ಜೊತೆಗೆ, ಏಳು ಭಾರೀ ಐಶ್ವರ್ಯವಂತ ಬ್ರಾಂಡ್‌ಗಳನ್ನು ಹೊಂದುವಲ್ಲಿ ವಿಶ್ವದಲ್ಲಿನ ಕೇವಲ ಮೂರು ಕಂಪನಿಗಳ ಪೈಕಿ USL ಒಂದೆನಿಸಿಕೊಂಡಿದೆ. ಅಷ್ಟೇ ಅಲ್ಲ, UKಯ ಡ್ರಿಂಕ್ಸ್‌ ಇಂಟರ್‌‌ನ್ಯಾಷನಲ್‌ ನಿಯತಕಾಲಿಕದಿಂದ ಶ್ರೇಣೀಕರಿಸಲ್ಪಟ್ಟಿರುವಂತೆ ತಮ್ಮ ಸಂಬಂಧಪಟ್ಟ ವರ್ಗಗಳಲ್ಲಿ ವಿಶ್ವದಲ್ಲಿ ಅತಿವೇಗವಾಗಿ ಬೆಳೆಯುತ್ತಿರುವ ಹತ್ತು ಬ್ರಾಂಡ್‌ಗಳ ಪೈಕಿಯ ಕನಿಷ್ಟಪಕ್ಷ ಐದು ಬ್ರಾಂಡ್‌ಗಳನ್ನು ಹೊಂದಿರುವ ಕಂಪನಿ ಎನಿಸಿಕೊಂಡಿದೆ. ಭಾರತದಲ್ಲಿನ ಮದ್ಯಸಾರಗಳ ವಿಭಾಗದ ಮಾರುಕಟ್ಟೆ ಪಾಲು ಸದ್ಯಕ್ಕೆ 60%ನಷ್ಟಿದ್ದು, ಮಧ್ಯಪ್ರಾಚ್ಯ, ಆಫ್ರಿಕಾ ಹಾಗೂ ಏಷ್ಯಾದ ದೇಶಗಳಿಗೆ ನಡೆಯುತ್ತಿರುವ ರಫ್ತು ಕ್ಷಿಪ್ರವಾಗಿ ಬೆಳೆಯುತ್ತಿವೆ.
ಯುನೈಟೆಡ್‌ ಬ್ರೂವರೀಸ್‌ ಲಿಮಿಟೆಡ್‌ (UBL) ಎಂದು ಕರೆಯಲ್ಪಡುವ UB ಗ್ರೂಪ್‌ನ ಬಟ್ಟಿ ಇಳಿಸುವಿಕೆಯ ಘಟಕವು ಕೂಡಾ, 50%ಗೂ ಮೀರಿದ ಒಂದು ರಾಷ್ಟ್ರೀಯ ಮಾರುಕಟ್ಟೆ ಪಾಲನ್ನು ಹೊಂದುವುದರೊಂದಿಗೆ, ಮಾರುಕಟ್ಟೆಯ ನಿರ್ವಿವಾದವಾದ ಅಗ್ರಗಣ್ಯ ಪಟ್ಟವನ್ನು ಅಲಂಕರಿಸಿದೆ. ಆಕ್ರಮಣಕಾರಿ ಶೈಲಿಯಲ್ಲಿರುವ ಸ್ವಾಧೀನಕಾರ್ಯ ಹಾಗೂ ಮಾರುಕಟ್ಟೆಗೆ ನುಗ್ಗುವ ಒಂದು ಪ್ರಕ್ರಿಯೆಯ ಮೂಲಕ, ಬಿಯರ್‌ಗೆ ಸಂಬಂಧಿಸಿದಂತೆ ಭಾರತದಲ್ಲಿನ ಒಟ್ಟು ತಯಾರಿಕೆ ಸಾಮರ್ಥ್ಯದ 60%ನಷ್ಟು ಭಾಗವನ್ನು UB ಗ್ರೂಪ್‌ ಇಂದು ನಿಯಂತ್ರಿಸುತ್ತಿದೆ. ಮುಂಚೂಣಿಯಲ್ಲಿರುವ ಬ್ರಾಂಡ್‌ ಆಗಿರುವ ಕಿಂಗ್‌ಫಿಶರ್‌‌‌, ವಿಶ್ವಾದ್ಯಂತದ 52ಕ್ಕೂ ಹೆಚ್ಚಿನ ದೇಶಗಳಲ್ಲಿ ಈಗ ಮಾರಾಟವಾಗುತ್ತಿದ್ದು, ತನ್ನ ಗುಣಮಟ್ಟಕ್ಕಾಗಿ ಅನೇಕ ಪ್ರಶಸ್ತಿಗಳನ್ನು ಅದು ಸ್ವೀಕರಿಸಿದೆ.
ಜಾಗತಿಕ ಮಟ್ಟದ ಓರ್ವ ಅಗ್ರಗಣ್ಯನಾಗುವ ನಿಟ್ಟಿನಲ್ಲಿನ ಯೋಜನೆಗಳೊಂದಿಗೆ, UB ಗ್ರೂಪ್‌ನ ಒಂದು ಮುಂಚೂಣಿಯಲ್ಲಿರುವ ಅಂಗವಾದ ಯುನೈಟೆಡ್‌ ಸ್ಪಿರಿಟ್ಸ್‌ ಲಿಮಿಟೆಡ್‌ (USL), ಒಂದು ಖರೀದಿಯನ್ನು ಮಾಡಿದೆ. 2007ರ ಮೇ ತಿಂಗಳಲ್ಲಿ, ವೈಟ್‌ ಅಂಡ್‌ ಮೆಕೆ ಎಂಬ ಸ್ಕಾಟ್ಲೆಂಡಿನ ಬಟ್ಟಿ ಇಳಿಸುವ ಕಂಪನಿಯನ್ನು 595 ದಶಲಕ್ಷ £ನಷ್ಟು (4,800 ಕೋಟಿ ರೂ.ಗಳಿಗೆ) ಮೊತ್ತಕ್ಕೆ ಅದು ಖರೀದಿಸಿದೆ. ಈ ಖರೀದಿಯಿಂದಾಗಿ W&amp;M ಕಂಪನಿಯ ಬ್ರಾಂಡ್‌ಗಳಾದ ದಿ ಡಾಲ್ಮೋರ್‌‌, ಐಲ್‌ ಆಫ್‌ ಜುರಾ, ಗ್ಲೇಯ್ವಾ, ಫೆಟ್ಟರ್‌ಕೈರ್ನ್‌‌, ವ್ಲಾದಿಮಿರ್‌ ವೋಡ್ಕಾ, ಹಾಗೂ ವೈಟ್‌ & ಮೆಕೆ ಸ್ಕಾಚ್‌ ಮೊದಲಾದವು ಯುನೈಟೆಡ್‌ ಸ್ಪಿರಿಟ್ಸ್‌ನ ವ್ಯವಹಾರ ಕ್ಷೇತ್ರದ ಅಡಿಯಲ್ಲಿ ಸೇರುತ್ತವೆ.
ರಸಗೊಬ್ಬರಗಳ ತಯಾರಿಕಾ ವಲಯಕ್ಕೂ UB ಗ್ರೂಪ್‌ ಪ್ರವೇಶಿಸಿದೆ. ಸಮೂಹದ ಕಂಪನಿಯಾದ ಮಂಗಳೂರು ಕೆಮಿಕಲ್ಸ್‌ ಅಂಡ್‌ ಫರ್ಟಿಲೈಜರ್ಸ್‌‌ (MCF), ಕರ್ನಾಟಕದ ದಕ್ಷಿಣ ಕನ್ನಡ ಜಿಲ್ಲೆಯಲ್ಲಿನ ಪಣಂಬೂರು ಎಂಬಲ್ಲಿ ಒಂದು ಕಾರ್ಖಾನೆಯನ್ನು ಹೊಂದಿದೆ.
UB ಎಂಜಿನಿಯರಿಂಗ್‌ ಲಿಮಿಟೆಡ್‌ ಎಂಬುದು ಸಮೂಹದ ಎಂಜಿನಿಯರಿಂಗ್‌ ವ್ಯವಹಾರದ ಅಂಗವಾಗಿದೆ. ವಿದ್ಯುತ್ತು, ಸಂಸ್ಕರಣಾಗಾರಗಳು, ಉಕ್ಕು, ಸಿಮೆಂಟು, ರಸಗೊಬ್ಬರ, ಪೆಟ್ರೋರಾಸಾಯನಿಕ ಹಾಗೂ ಉಪ್ಪುನಿವಾರಣೆ ಯೋಜನೆಗಳಂಥ ಬೃಹತ್‌‌ ಔದ್ಯಮಿಕ ಯೋಜನೆಗಳಿಗೆ ಸಂಬಂಧಿಸಿದ EPC ಯೋಜನೆಗಳು, ಮೂಲಭೂತ ಸೌಕರ್ಯ, ತಾಣದಲ್ಲೇ ರಚನೆಗಳ ರೂಪಿಸುವಿಕೆ, ವಿದ್ಯುತ್ತಿನ ಮತ್ತು ಯಾಂತ್ರಿಕ ಉಪಕರಣಗಳ ಅಳವಡಿಕೆ, ಪರೀಕ್ಷೆ ಹಾಗೂ ನಿಯೋಜನೆ, ಕೊಳವೆ ಅಳವಡಿಸುವಿಕೆ ಇತ್ಯಾದಿ ಕಾರ್ಯಗಳನ್ನು ಇದು ಕೈಗೆತ್ತಿಕೊಳ್ಳುತ್ತದೆ. ಈ ಕಂಪನಿಯು ಆರಂಭದಲ್ಲಿ ವೆಸ್ಟರ್ನ್‌ ಇಂಡಿಯಾ ಎರೆಕ್ಟರ್ಸ್‌‌ ಎಂಬ ಹೆಸರಿನಲ್ಲಿ 1963ರಲ್ಲಿ ಸ್ಥಾಪಿಸಲ್ಪಟ್ಟಿತು ಮತ್ತು 1988ರಲ್ಲಿ UB ಗ್ರೂಪ್‌ನ ತೆಕ್ಕೆಗೆ ಸೇರಿಕೊಂಡಿತು.
IT ವಲಯಕ್ಕೆ ಆದ ಸಮೂಹದ ಪ್ರವೇಶವು UBICS, ಇಂಕ್‌ ಎಂಬ ಕಂಪನಿಯ ರೂಪುಗೊಳ್ಳುವಿಕೆಯಿಂದ ಗುರುತಿಸಲ್ಪಟ್ಟಿತು. ಈ ಕಂಪನಿಯು ವ್ಯವಹಾರ ಕಂಪನಿಗಳಿಗೆ IT ಸಮಾಲೋಚನೆ, ಸೇವೆಗಳು ಮತ್ತು ವೃತ್ತಿಪರ IT ಉತ್ಪನ್ನಗಳನ್ನು ಒದಗಿಸುತ್ತದೆ.
2007ರ ಆಗಸ್ಟ್‌ನಲ್ಲಿ, NDTVಯಿಂದ ನಡೆಸಲ್ಪಡುವ ಒಂದು ಜೀವನಶೈಲಿಯ ದೂರದರ್ಶನ ವಾಹಿನಿಯಾದ NDTV ಗುಡ್‌ ಟೈಮ್ಸ್‌ನ ಪ್ರಚಾರಕ್ಕೆ ಸಂಬಂಧಿಸಿದಂತೆ ಸಮೂಹವು ಆ ವರ್ಗದಲ್ಲೇ ಮೊದಲನೆಯ ನಿದರ್ಶನ ಎನ್ನಬಹುದಾದ ಮಾಧ್ಯಮ ಮೈತ್ರಿಯೊಂದನ್ನು ಮಾಡಿಕೊಂಡಿತು.
ಯುನೈಟೆಡ್‌ ಸ್ಪಿರಿಟ್ಸ್‌ ಲಿಮಿಟೆಡ್‌ ಕಂಪನಿಯು ತನ್ನ ಆಶ್ರಯದಲ್ಲಿ 144 ಬ್ರಾಂಡ್‌ಗಳನ್ನು ಹೊಂದಿದ್ದು, ಭಾರತದಲ್ಲಿನ ಅಗ್ರಗಣ್ಯ ಬ್ರಾಂಡ್‌ ಎನಿಸಿಕೊಂಡಿರುವ ವೈಟ್‌ ಮಿಸ್ಚೀಫ್‌ ವೋಡ್ಕಾ ಅದರಲ್ಲಿ ಸೇರಿದೆ.
ಕಿಂಗ್‌ಫಿಶರ್‌‌‌ ವೈನ್ಸ್‌‌
ಕಿಂಗ್‌ಫಿಶರ್‌‌‌ ವೈನ್ಸ್‌‌ ಎಂಬುದು ಒಂದು ಬ್ರಾಂಡ್‌ ಆಗಿದ್ದು, ಅದು ಮದ್ಯಗಳ ಕುರಿತಾದ ವ್ಯವಹಾರವನ್ನು ನಿರ್ವಹಿಸುತ್ತದೆ.
ಆಯವ್ಯಯಗಳು
ಹಿಂದಿನ ವರ್ಷಕ್ಕೆ ಹೋಲಿಸಿದಾಗ, ಯುನೈಟೆಡ್‌ ಬ್ರೂವರೀಸ್‌ ಲಿಮಿಟೆಡ್‌ 2007ರ ಜುಲೈನಲ್ಲಿ, 16.3%ನಷ್ಟು ಪ್ರಮಾಣದ ಬೆಳವಣಿಗೆಯನ್ನು ದಾಖಲಿಸಿದೆ.
ಇವನ್ನೂ ನೋಡಿ
ವಿಕಿಇನ್ವೆಸ್ಟ್‌ನಲ್ಲಿನ ಯುನೈಟೆಡ್‌ ಬ್ರೂವರೀಸ್‌
ಹೊರಗಿನ ಕೊಂಡಿಗಳು
ವರ್ಗ:ಭಾರತದಲ್ಲಿನ ಬಿಯರ್‌ ಹಾಗೂ ಬಟ್ಟಿಗೃಹಗಳು ವರ್ಗ:ಬಾಂಬೆ ಸ್ಟಾಕ್‌ ವಿನಿಮಯ ಕೇಂದ್ರದಲ್ಲಿ ಪಟ್ಟಿಮಾಡಲಾಗಿರುವ ಕಂಪನಿಗಳು. ವರ್ಗ:1857ರಲ್ಲಿ ಸ್ಥಾಪಿಸಲ್ಪಟ್ಟ ಕಂಪನಿಗಳು ವರ್ಗ:ಬೆಂಗಳೂರಿನ ಆರ್ಥಿಕತೆ ವರ್ಗ:ಭಾರತದ ಪಾನೀಯ ಕಂಪನಿಗಳು ವರ್ಗ:ಬೆಂಗಳೂರು ಮೂಲದ ಕಂಪನಿಗಳು ವರ್ಗ:ವಾಣಿಜ್ಯಕೂಟದ ಕಂಪನಿಗಳು ವರ್ಗ:ಉದ್ಯಮ
ಜಮಾಲ್ ಅಲ್-ದಿನ್ ಅಲ್-ಆಫ್ಘಾನಿ
ಆರಂಭಿಕ ಜೀವನ ಮತ್ತು ಮೂಲ
ಅವನ ನಿಸ್ಬಾ ಸೂಚಿಸಿದಂತೆ, ಅಲ್-ಅಫ್ಘಾನಿ ಅಫ್ಘಾನಿಸ್ತಾನ ಮೂಲದವನೆಂದು ಹೇಳಿಕೊಂಡಿದ್ದಾನೆ. ಅವರ ನಿಜವಾದ ರಾಷ್ಟ್ರೀಯ ಮತ್ತು ಪಂಥೀಯ ಹಿನ್ನೆಲೆಯು ವಿವಾದದ ವಿಷಯವಾಗಿದೆ. ಒಂದು ಸಿದ್ಧಾಂತ ಮತ್ತು ಅವರ ಸ್ವಂತ ಖಾತೆಯ ಪ್ರಕಾರ, ಅವರು ಅಫ್ಘಾನಿಸ್ತಾನದ ಕಾಬೂಲ್ ಬಳಿಯ ಅಸದಾಬಾದ್‌ನಲ್ಲಿ ಜನಿಸಿದರು. ಮತ್ತೊಂದು ಸಿದ್ಧಾಂತವು ನಿಕ್ಕಿ ಆರ್. ಕೆಡ್ಡಿ ಅವರಿಂದ ಸಮರ್ಥಿಸಲ್ಪಟ್ಟಿದೆ ಮತ್ತು ಹಲವಾರು ಆಧುನಿಕ ವಿದ್ವಾಂಸರಿಂದ ಅಂಗೀಕರಿಸಲ್ಪಟ್ಟಿದೆ, ಅವರು ಇರಾನ್‌ನ ಹಮದಾನ್ ಬಳಿಯ ಅಸದಾಬಾದ್‌ನಲ್ಲಿ ಶಿಯಾ ಕುಟುಂಬದಲ್ಲಿ ಜನಿಸಿದರು ಮತ್ತು ಬೆಳೆದರು. ನಂತರದ ಸಿದ್ಧಾಂತದ ಬೆಂಬಲಿಗರು ಸುನ್ನಿ ಮುಸ್ಲಿಮರಲ್ಲಿ  ಪ್ರಭಾವವನ್ನು ಗಳಿಸಲು ಅಥವಾ ಇರಾನಿನ ಆಡಳಿತಗಾರ ನ್ಯಾಶರ್ ಉದ್-ದೀನ್ ಷಾ ಅವರ ದಬ್ಬಾಳಿಕೆಯಿಂದ ಪಾರಾಗುವ ಬಯಕೆಯಿಂದ ಪ್ರೇರೇಪಿಸಲ್ಪಟ್ಟ ಅಫ್ಘಾನ್ ಮೂಲದ ಅವನ ಹಕ್ಕನ್ನು ವೀಕ್ಷಿಸುತ್ತಾರೆ. ಅವನ ಪ್ರಮುಖ ಪ್ರತಿಸ್ಪರ್ಧಿ, ಶೇಖ್ ಅಬುಲ್-ಹುದಾ, ಅವನನ್ನು ಮುತಾಫ್ಘಿನ್ ("ಅಫ್ಘಾನ್ ಎಂದು ಹೇಳಿಕೊಳ್ಳುವವನು") ಎಂದು ಕರೆದನು ಮತ್ತು ಅವನ ಶಿಯಾ ಬೇರುಗಳನ್ನು ಬಹಿರಂಗಪಡಿಸಲು ಪ್ರಯತ್ನಿಸಿದನು. ಅಲ್-ಅಫ್ಘಾನಿಯು ಇರಾನಿನ ಶಿಯಾ ಜಗತ್ತಿನಲ್ಲಿ ಹೆಚ್ಚು ಪ್ರಚಲಿತದಲ್ಲಿರುವ ಟಾಕಿಯಾ ಮತ್ತು ಕೆಟ್‌ಮಾನ್ ಕಲ್ಪನೆಗಳನ್ನು ಬಳಸಿದನು ಮತ್ತು ಅಭ್ಯಾಸ ಮಾಡುತ್ತಿದ್ದನೆಂದು ಕೆಡ್ಡಿ ಪ್ರತಿಪಾದಿಸುತ್ತಾನೆ.
ಅವರು ಮೊದಲು ಮನೆಯಲ್ಲಿ ಶಿಕ್ಷಣ ಪಡೆದರು ಮತ್ತು ನಂತರ ಹೆಚ್ಚಿನ ಶಿಕ್ಷಣಕ್ಕಾಗಿ ಅವರ ತಂದೆ ಕ್ವಾಜ್ವಿನ್, ಟೆಹ್ರಾನ್, ಮತ್ತು ಅಂತಿಮವಾಗಿ, ಅವರು ಇನ್ನೂ ಯೌವನದಲ್ಲಿದ್ದಾಗ, ಇಂದಿನ ಇರಾಕ್ (ಆಗಿನ ಒಟ್ಟೋಮನ್ ಸಾಮ್ರಾಜ್ಯದ ಭಾಗ) ನಲ್ಲಿರುವ ಶಿಯಾ ದೇವಾಲಯದ ನಗರಗಳಿಗೆ ಕರೆದೊಯ್ದರು. ) ಶಿಯಾ ಪುನರುಜ್ಜೀವನಕಾರ ಶೇಖ್ ಅಹ್ಮದ್ ಅಹ್ಸಾಯಿಯ ಅನುಯಾಯಿಗಳು ಅವನ ಮೇಲೆ ಪ್ರಭಾವ ಬೀರಿದ್ದಾರೆಂದು ಭಾವಿಸಲಾಗಿದೆ. ಅಲ್-ಅಫ್ಘಾನಿಯು ಅಳವಡಿಸಿಕೊಂಡ ಇತರ ಹೆಸರುಗಳೆಂದರೆ ಅಲ್-ಕಾಬುಲಿ ("[ ಕಾಬೂಲ್‌ನಿಂದ ]) ಅಸದಾಬಾದಿ, ಸಾದತ್-ಎ ಕುನಾರ್ (" ಸಯ್ಯದ್ ಆಫ್ ಕುನಾರ್ ") ಮತ್ತು ಹುಸೇನ್ . ವಿಶೇಷವಾಗಿ ಅಫ್ಘಾನಿಸ್ತಾನದಲ್ಲಿ ಪ್ರಕಟವಾದ ಅವರ ಬರಹಗಳಲ್ಲಿ, ಅವರು ಅರ್-ರೂಮಿ ("ದಿ ರೋಮನ್" ಅಥವಾ "ಅನಾಟೋಲಿಯನ್") ಎಂಬ ಗುಪ್ತನಾಮವನ್ನು ಸಹ ಬಳಸಿದ್ದಾರೆ.
ರಾಜಕೀಯ ಕ್ರಿಯಾಶೀಲತೆ
೧೮೫೬-೫೭ರಲ್ಲಿ ೧೭ ಅಥವಾ ೧೮ ನೇ ವಯಸ್ಸಿನಲ್ಲಿ, ಅಲ್-ಅಫ್ಘಾನಿ ಬ್ರಿಟಿಷ್ ಭಾರತಕ್ಕೆ ಪ್ರಯಾಣ ಬೆಳೆಸಿದರು ಮತ್ತು ಅಲ್ಲಿ ಧರ್ಮಗಳ ಅಧ್ಯಯನದಲ್ಲಿ ಹಲವಾರು ವರ್ಷಗಳನ್ನು ಕಳೆದರು. ೧೮೫೯ ರಲ್ಲಿ, ಅಲ್-ಅಫ್ಘಾನಿ ರಷ್ಯಾದ ಏಜೆಂಟ್ ಆಗಿರಬಹುದು ಎಂದು ಬ್ರಿಟಿಷ್ ಗೂಢಚಾರರು ವರದಿ ಮಾಡಿದರು. ಅವರು ಮಧ್ಯ ಏಷ್ಯಾದಲ್ಲಿ ನೊಘೈ ತುರ್ಕಿಯರ ಸಾಂಪ್ರದಾಯಿಕ ಬಟ್ಟೆಗಳನ್ನು ಧರಿಸಿದ್ದರು ಮತ್ತು ಪರ್ಷಿಯನ್, ಅರೇಬಿಕ್ ಮತ್ತು ಟರ್ಕಿಶ್ ಭಾಷೆಯನ್ನು ನಿರರ್ಗಳವಾಗಿ ಮಾತನಾಡುತ್ತಿದ್ದರು ಎಂದು ಬ್ರಿಟಿಷ್ ಪ್ರತಿನಿಧಿಗಳು ವರದಿ ಮಾಡಿದ್ದಾರೆ. ಈ ಮೊದಲ ಭಾರತೀಯ ಪ್ರವಾಸದ ನಂತರ, ಅವರು ಮೆಕ್ಕಾದಲ್ಲಿ ಹಜ್ ಅಥವಾ ತೀರ್ಥಯಾತ್ರೆ ಮಾಡಲು ನಿರ್ಧರಿಸಿದರು. ಅವರ ಮೊದಲ ದಾಖಲೆಗಳು ೧೮೬೫ ರ ಶರತ್ಕಾಲದಲ್ಲಿ ದಿನಾಂಕವನ್ನು ಹೊಂದಿದ್ದು, ಅಲ್ಲಿ ಅವರು "ಪೂಜ್ಯ ಸ್ಥಳ" ( ಮಕಾನ್-ಐ ಮುಷರ್ರಫ್ ) ಅನ್ನು ತೊರೆದು ಅದೇ ವರ್ಷದ ಡಿಸೆಂಬರ್ ಮಧ್ಯದಲ್ಲಿ ಟೆಹ್ರಾನ್‌ಗೆ ಆಗಮಿಸಿದರು. ೧೮೬೬ ರ ವಸಂತಕಾಲದಲ್ಲಿ ಅವರು ಇರಾನ್ ಅನ್ನು ಅಫ್ಘಾನಿಸ್ತಾನಕ್ಕೆ ಬಿಟ್ಟು, ಮಶಾದ್ ಮತ್ತು ಹೆರಾತ್ ಮೂಲಕ ಹಾದುಹೋದರು.
ಅವರು ೧೮೬೬ ರಲ್ಲಿ ಅಫ್ಘಾನಿಸ್ತಾನದಲ್ಲಿ ಗುರುತಿಸಲ್ಪಟ್ಟರು ಮತ್ತು ಕಂದಾಹಾರ್, ಘಜ್ನಿ ಮತ್ತು ಕಾಬೂಲ್ನಲ್ಲಿ ಸಮಯ ಕಳೆದರು. ವಸಾಹತುಶಾಹಿ ಬ್ರಿಟಿಷ್ ಭಾರತೀಯ ಮತ್ತು ಅಫ್ಘಾನ್ ಸರ್ಕಾರದ ವರದಿಗಳು ಅವರು ಅಫ್ಘಾನಿಸ್ತಾನದಲ್ಲಿ ಅಪರಿಚಿತರಾಗಿದ್ದರು ಮತ್ತು ಇರಾನಿನ ಉಚ್ಚಾರಣೆಯೊಂದಿಗೆ ಪರ್ಷಿಯನ್ ಭಾಷೆಯನ್ನು ಮಾತನಾಡುತ್ತಿದ್ದರು ಮತ್ತು ಮುಸ್ಲಿಮರಿಗಿಂತ ಹೆಚ್ಚಾಗಿ ಯುರೋಪಿಯನ್ ಜೀವನಶೈಲಿಯನ್ನು ಅನುಸರಿಸಿದರು, ರಂಜಾನ್ ಅಥವಾ ಇತರ ಮುಸ್ಲಿಂ ವಿಧಿಗಳನ್ನು ಆಚರಿಸಲಿಲ್ಲ. ಅವರು ತಮ್ಮ ಮಲಸಹೋದರ ಶೇರ್ ಅಲಿ ಖಾನ್ ವಿರುದ್ಧದ ಯುದ್ಧದ ಸಮಯದಲ್ಲಿ ಮಾಜಿ ಅಮೀರ್‌ನ ಹಿರಿಯ ಮಗ ಮೊಹಮ್ಮದ್ ಅಫ್ಜಲ್ ಖಾನ್‌ಗೆ ಸಲಹೆಗಾರರಾದರು. ಅವರು ಮುಹಮ್ಮದ್ ಅಫ್ಜಲ್ ಅವರನ್ನು ತಮ್ಮ ತಂದೆಯ ಬ್ರಿಟಿಷ್-ಜೋಡಿತ ನೀತಿಯಿಂದ ದೂರವಿರಲು ಮತ್ತು ಬೆಂಬಲಕ್ಕಾಗಿ ರಷ್ಯನ್ನರ ಕಡೆಗೆ ತಿರುಗುವಂತೆ ಪ್ರೋತ್ಸಾಹಿಸಿದರು. ೧೮೬೮ ರಲ್ಲಿ, ಶೇರ್ ಅಲಿ ಖಾನ್ ಮುಹಮ್ಮದ್ ಅಫ್ಜಲ್ ವಿರುದ್ಧ ಮೇಲುಗೈ ಸಾಧಿಸಿದರು ಮತ್ತು ಅಲ್-ಅಫ್ಘಾನಿಯನ್ನು ದೇಶದಿಂದ ಹೊರಹಾಕಿದರು. ಅವರು ಕಾನ್‌ಸ್ಟಾಂಟಿನೋಪಲ್‌ಗೆ ಪ್ರಯಾಣಿಸಿದರು, ಅಲ್ಲಿಗೆ ಹೋಗುವಾಗ ಭಾರತ ಮತ್ತು ಕೈರೋ ಮೂಲಕ ಹಾದುಹೋದರು. ಅವರು ತಮ್ಮ ನಿಷ್ಠಾವಂತ ಶಿಷ್ಯರಾದ ಮುಹಮ್ಮದ್ ಅಬ್ದುಹ್ ಅವರ ನಿಷ್ಠಾವಂತ ಶಿಷ್ಯರಾಗುವ ಯುವ ವಿದ್ಯಾರ್ಥಿಯನ್ನು ಭೇಟಿಯಾಗಲು ಅವರು ಕೈರೋದಲ್ಲಿ ಸಾಕಷ್ಟು ಕಾಲ ಇದ್ದರು. ಒಮ್ಮೆ ಕಾನ್ಸ್ಟಾಂಟಿನೋಪಲ್ನಲ್ಲಿ, ಅವರು ಗ್ರ್ಯಾಂಡ್ ವಿಜಿಯರ್ ಮೆಹ್ಮದ್ ಎಮಿನ್ ಆಲಿ ಪಾಷಾ ಅವರನ್ನು ಭೇಟಿಯಾದರು ಮತ್ತು ಕೌನ್ಸಿಲ್ ಆಫ್ ಎಜುಕೇಶನ್ಗೆ ಅಪಾಯಿಂಟ್ಮೆಂಟ್ ಪಡೆದರು. ಅವರು ಇಸ್ತಾನ್‌ಬುಲ್ ವಿಶ್ವವಿದ್ಯಾನಿಲಯದ ಉದ್ಘಾಟನಾ ಸಮಾರಂಭದಲ್ಲಿ ಮಾತನಾಡುತ್ತಾ, ನಡೆಯುತ್ತಿರುವ ತಾಂಜಿಮಾತ್ ಸುಧಾರಣೆಗಳನ್ನು ಅನಿಮೇಟ್ ಮಾಡುವ ಆಧುನಿಕ ಮನೋಭಾವವನ್ನು ನಿರೂಪಿಸುವ ಭಾಷಣವನ್ನು ನೀಡಿದರು."'ನಾವು ಸುಸಂಸ್ಕೃತ ರಾಷ್ಟ್ರಗಳಿಂದ ಉದಾಹರಣೆಯನ್ನು ತೆಗೆದುಕೊಳ್ಳುವುದಿಲ್ಲವೇ? ಇತರರ ಸಾಧನೆಯತ್ತ ಕಣ್ಣು ಹಾಯಿಸೋಣ. ಪ್ರಯತ್ನದಿಂದ ಅವರು ಜ್ಞಾನದ ಅಂತಿಮ ಪದವಿಯನ್ನು ಮತ್ತು ಉನ್ನತಿಯ ಉತ್ತುಂಗವನ್ನು ಸಾಧಿಸಿದ್ದಾರೆ. ನಮಗೂ ಎಲ್ಲಾ ವಿಧಾನಗಳು ಸಿದ್ಧವಾಗಿವೆ ಮತ್ತು ನಮ್ಮ ಪ್ರಗತಿಗೆ ಯಾವುದೇ ಅಡ್ಡಿಯಿಲ್ಲ. ಸೋಮಾರಿತನ, ಮೂರ್ಖತನ ಮತ್ತು ಅಜ್ಞಾನ ಮಾತ್ರ [ನಮ್ಮ] ಮುನ್ನಡೆಗೆ ಅಡ್ಡಿಯಾಗಿದೆ."
ಆದಾಗ್ಯೂ, ಸಂಪ್ರದಾಯವಾದಿ ಪಾದ್ರಿಗಳು ಅವರ ಅಭಿಪ್ರಾಯಗಳನ್ನು ತುಂಬಾ ಆಮೂಲಾಗ್ರವಾಗಿ ಕಂಡುಕೊಂಡರು. ವಿಶ್ವವಿದ್ಯಾನಿಲಯವನ್ನು ೧೮೭೧ ರಲ್ಲಿ ಮುಚ್ಚಲಾಯಿತು ಮತ್ತು ಅಲ್-ಅಫ್ಘಾನಿಯನ್ನು ಹೊರಹಾಕಲಾಯಿತು. ನಂತರ ಅವರು ಈಜಿಪ್ಟ್‌ಗೆ ತೆರಳಿದರು ಮತ್ತು ರಾಜಕೀಯ ಸುಧಾರಣೆಯ ವಿಚಾರಗಳನ್ನು ಬೋಧಿಸಲು ಪ್ರಾರಂಭಿಸಿದರು. ಈಜಿಪ್ಟ್ ಸರ್ಕಾರವು ಮೂಲತಃ ಅವರಿಗೆ ಸ್ಟೈಫಂಡ್ ನೀಡಿತು, ಆದರೆ ಫ್ರಾನ್ಸ್ ಮತ್ತು ಇಂಗ್ಲೆಂಡ್‌ನ ಮೇಲೆ ಅವರ ಸಾರ್ವಜನಿಕ ದಾಳಿಯಿಂದಾಗಿ, ಅವರನ್ನು ಆಗಸ್ಟ್ ೧೮೭೯ ರಲ್ಲಿ ಭಾರತಕ್ಕೆ ಗಡಿಪಾರು ಮಾಡಲಾಯಿತು, ಅಲ್ಲಿ ಅವರು ಹೈದರಾಬಾದ್ ಮತ್ತು ಕಲ್ಕತ್ತಾದಲ್ಲಿ ಉಳಿದರು. ನಂತರ ಅವರು ಕಾನ್ಸ್ಟಾಂಟಿನೋಪಲ್, ಲಂಡನ್, ಪ್ಯಾರಿಸ್, ಮಾಸ್ಕೋ, ಸೇಂಟ್ ಪೀಟರ್ಸ್ಬರ್ಗ್ ಮತ್ತು ಮ್ಯೂನಿಚ್ಗೆ ಪ್ರಯಾಣಿಸಿದರು.
ಈಜಿಪ್ಟ್‌ನಲ್ಲಿದ್ದಾಗ, ಅಫ್ಘಾನಿಯು ಖೇಡಿವ್ ಇಸ್ಮಾಯಿಲ್ ಅವರ ಆಡಳಿತವನ್ನು ತೆಗೆದುಹಾಕಲು ಪ್ರಯತ್ನಿಸಿದರು, ಅದನ್ನು ಅವರು ಬ್ರಿಟಿಷ್ ಪರವೆಂದು ಪರಿಗಣಿಸಿದರು ಮತ್ತು ಫ್ರೀಮ್ಯಾಸನ್ರಿಯನ್ನು ಅವರ ರಾಜಕೀಯ ಚಟುವಟಿಕೆಗಳಿಗೆ ಸಾಂಸ್ಥಿಕ ನೆಲೆಯಾಗಿ ಬಳಸಿದರು. ಈ ಅವಧಿಯಲ್ಲಿ, ಖೇದಿವ್ ಇಸ್ಮಾಯಿಲ್ ಅವರನ್ನು ಹತ್ಯೆ ಮಾಡಲು ಅಫ್ಘಾನಿ ಕೂಡ ಯೋಚಿಸಿತ್ತು. ತನ್ನ ವಸಾಹತುಶಾಹಿ -ವಿರೋಧಿ, ಸಾಮ್ರಾಜ್ಯಶಾಹಿ-ವಿರೋಧಿ, ಪ್ಯಾನ್-ಇಸ್ಲಾಮಿಕ್ ಕಾರಣಗಳನ್ನು ಮುನ್ನಡೆಸುವ ಸಾಧನವಾಗಿ ಅವರು ಫ್ರೀಮ್ಯಾಸನ್ರಿಯನ್ನು ಗ್ರಹಿಸಿದರು. ಅಫ್ಘಾನಿಸ್ತಾನದ ರಾಜಕೀಯ ಚಟುವಟಿಕೆಗಳು ಇಸ್ಮಾಯಿಲ್ ಪಾಷಾ ಅವರನ್ನು ಸಿಂಹಾಸನದಿಂದ ಕೆಳಗಿಳಿಸುವಲ್ಲಿ ಮತ್ತು ತೌಫಿಕ್ ಪಾಷಾ ಅವರನ್ನು ಖದೀವ್ ಆಗಿ ತರುವಲ್ಲಿ ನಿರ್ಣಾಯಕ ಪಾತ್ರವನ್ನು ವಹಿಸುತ್ತವೆ.
ಆದಾಗ್ಯೂ, ಸ್ಥಳೀಯ ಮೇಸನ್ಸ್ ಅವರು ರಾಜಕೀಯದಲ್ಲಿ ಆಸಕ್ತಿ ಹೊಂದಿಲ್ಲವೆಂದು ಪ್ರತಿಪಾದಿಸಿದರು ಮತ್ತು ಬ್ರಿಟಿಷ್ ಸಾಮ್ರಾಜ್ಯದೊಂದಿಗೆ ಸಮನ್ವಯವನ್ನು ಬಯಸಿದರು. ಲಾಡ್ಜ್ ರಾಜಕೀಯ ವೇದಿಕೆಯಲ್ಲ ಎಂದು ಅಫ್ಘಾನಿಯನ್ನು ಎಚ್ಚರಿಸಿದಾಗ, ಅವರು ಉತ್ತರಿಸಿದರು:"'ನಾನು ಈ ದೇಶದಲ್ಲಿ [ಈಜಿಪ್ಟ್] ಬಹಳಷ್ಟು ಬೆಸ ವಿಷಯಗಳನ್ನು ನೋಡಿದ್ದೇನೆ, ಆದರೆ ಹೇಡಿತನವು ಕಲ್ಲಿನ ಶ್ರೇಣಿಯಲ್ಲಿ ಇಷ್ಟೊಂದು ಪ್ರಮಾಣದಲ್ಲಿ ನುಸುಳುತ್ತದೆ ಎಂದು ನಾನು ಎಂದಿಗೂ ಯೋಚಿಸಿರಲಿಲ್ಲ.'"ಸರಿಸುಮಾರು ೧೮೭೫-೧೮೭೬ ರ ಸುಮಾರಿಗೆ, ಮ್ಯಾಸನ್ಸ್ ಬ್ರಿಟಿಷ್ ಸಾಮ್ರಾಜ್ಯಶಾಹಿ ಸಂದರ್ಶಕನನ್ನು ಅದ್ದೂರಿಯಾಗಿ ಹೊಗಳಿದ ಘಟನೆಯು ಅಫ್ಘಾನಿ ಫ್ರೀಮ್ಯಾಸನ್ರಿಯನ್ನು ತೊರೆಯಲು ಪ್ರಮುಖ ಕಾರಣವಾಗಿದೆ. ಮೇಸನ್‌ಗಳ ಉದಾಸೀನತೆ ಮತ್ತು ಬ್ರಿಟಿಷ್ ಸಾಮ್ರಾಜ್ಯಕ್ಕೆ ಅವರ ರಾಜಕೀಯ ಅಧೀನತೆಯನ್ನು ಅರಿತುಕೊಂಡ ನಂತರ, ಅಫ್ಘಾನಿ ಅಂತಿಮವಾಗಿ ಫ್ರೀಮ್ಯಾಸನ್ರಿಯನ್ನು ತೊರೆದರು.
೧೮೮೪ ರಲ್ಲಿ, ಅವರು ಮುಹಮ್ಮದ್ ಅಬ್ದುಹ್ ಅವರೊಂದಿಗೆ ಅಲ್-ಉರ್ವಾಹ್ ಅಲ್-ವುತ್ಕಾ ("ದಿ ಡಿಸ್ಸಾಲ್ಬಲ್ ಲಿಂಕ್" ) ಎಂಬ ಶೀರ್ಷಿಕೆಯ ಅರೇಬಿಕ್ ಪತ್ರಿಕೆಯನ್ನು ಪ್ಯಾರಿಸ್‌ನಲ್ಲಿ ಪ್ರಕಟಿಸಲು ಪ್ರಾರಂಭಿಸಿದರು; ಶೀರ್ಷಿಕೆ ( ಅರೇಬಿಕ್ : العروة الوثقى ), ಕೆಲವೊಮ್ಮೆ "ದಿ ಸ್ಟ್ರಾಂಗಸ್ಟ್ ಬಾಂಡ್" ಎಂದು ಅನುವಾದಿಸಲಾಗಿದೆ, ಇದನ್ನು ಕುರಾನ್ ೨:೨೫೬ ರಿಂದ ತೆಗೆದುಕೊಳ್ಳಲಾಗಿದೆ. ಪತ್ರಿಕೆಯು ಇಸ್ಲಾಂನ ಮೂಲ ತತ್ವಗಳು ಮತ್ತು ಆದರ್ಶಗಳಿಗೆ ಮರಳಲು ಮತ್ತು ಇಸ್ಲಾಮಿಕ್ ಜನರ ನಡುವೆ ಹೆಚ್ಚಿನ ಏಕತೆಗೆ ಕರೆ ನೀಡಿತು. ಇದು ಇಸ್ಲಾಮಿಕ್ ಸಮುದಾಯವು ಯುರೋಪಿಯನ್ ಶಕ್ತಿಗಳ ವಿರುದ್ಧ ತನ್ನ ಹಿಂದಿನ ಶಕ್ತಿಯನ್ನು ಮರಳಿ ಪಡೆಯಲು ಅನುವು ಮಾಡಿಕೊಡುತ್ತದೆ ಎಂದು ಅವರು ವಾದಿಸಿದರು.
ಅಲ್-ಅಫ್ಗಾನಿ ೧೮೮೬ ರ ವಸಂತಕಾಲದಲ್ಲಿ ದಕ್ಷಿಣ ಇರಾನ್‌ನಲ್ಲಿ ಬುಶೆಹ್ರ್‌ಗೆ ಭೇಟಿ ನೀಡಿದಾಗ, ಅಲ್ಲಿಗೆ ಸಾಗಿಸಿದ ಪುಸ್ತಕಗಳನ್ನು ತೆಗೆದುಕೊಂಡು ರಷ್ಯಾಕ್ಕೆ ಸಾಗಿಸಲು ಯೋಜಿಸುತ್ತಿದ್ದಾಗ, ಅವರು ಅನಾರೋಗ್ಯಕ್ಕೆ ಒಳಗಾದರು. ಟೆಹ್ರಾನ್‌ಗೆ ಬರಲು ಶಾಹ್ ನಾಸರ್ ಅಡ್-ದಿನ್ ಅವರ ಪತ್ರಿಕಾ ಮತ್ತು ಪ್ರಕಟಣೆಗಳ ಸಚಿವರಿಂದ ಅವರನ್ನು ಆಹ್ವಾನಿಸಲಾಯಿತು, ಆದರೆ ಸ್ವಲ್ಪ ಬೇಗನೆ ಅವರ ಪರವಾಗಿ ಬಿದ್ದಿತು ಮತ್ತು ಷಾ ಅವರನ್ನು ರಷ್ಯಾಕ್ಕೆ ಕರೆದೊಯ್ಯುವಂತೆ ಕೇಳಿಕೊಂಡರು, ಅಲ್ಲಿ ಅಲ್- ೧೮೮೭ ರಿಂದ ೧೮೮೯ ರವರೆಗೆ ಕಳೆದರು.
ರಷ್ಯಾದಿಂದ ಅವರು ಮ್ಯೂನಿಚ್‌ಗೆ ಪ್ರಯಾಣಿಸಿದರು ಮತ್ತು ೧೮೮೯ ಕೊನೆಯಲ್ಲಿ ಇರಾನ್‌ಗೆ ಮರಳಿದರು. ಅವರ ರಾಜಕೀಯ ಚಟುವಟಿಕೆಗಳಿಂದಾಗಿ, ಷಾ ಅವರನ್ನು ಇರಾನ್‌ನಿಂದ ಹೊರಹಾಕಲು ಯೋಜಿಸಿದ್ದರು, ಆದರೆ ಅಲ್-ಅಫ್ಘಾನಿ ಇದನ್ನು ಕಂಡುಹಿಡಿದು ಟೆಹ್ರಾನ್ ಬಳಿಯ ಷಾ ಅಬ್ದುಲ್-ಅಜೀಮ್ ದೇವಾಲಯದಲ್ಲಿ ಆಶ್ರಯ ಪಡೆದರು. ದೇಗುಲದಿಂದ ಅಭಿಮಾನಿಗಳಿಗೆ ಏಳು ತಿಂಗಳ ಬೋಧನೆಯ ನಂತರ, ಅವರನ್ನು ೧೮೯೧ ರಲ್ಲಿ ಬಂಧಿಸಲಾಯಿತು, ಒಟ್ಟೋಮನ್ ಮೆಸೊಪಟ್ಯಾಮಿಯಾದ ಗಡಿಗೆ ಸಾಗಿಸಲಾಯಿತು ಮತ್ತು ಇರಾನ್‌ನಿಂದ ಹೊರಹಾಕಲಾಯಿತು. ಅಲ್-ಅಫ್ಘಾನಿಯು ತನ್ನ ಹೆಚ್ಚಿನ ಪೋಷಕರೊಂದಿಗೆ ಜಗಳವಾಡುತ್ತಿದ್ದರೂ, ಅವನು "ಶಾಹ್‌ಗೆ ತನ್ನ ಬಲವಾದ ದ್ವೇಷವನ್ನು ಕಾಯ್ದಿರಿಸಿದ್ದಾನೆ" ಎಂದು ಹೇಳಲಾಗುತ್ತದೆ, ಅವರು ಯುರೋಪಿಯನ್ನರಿಗೆ ರಿಯಾಯಿತಿಗಳನ್ನು ನೀಡುವ ಮೂಲಕ ಇಸ್ಲಾಂ ಅನ್ನು ದುರ್ಬಲಗೊಳಿಸಿದರು ಮತ್ತು ಅದರಿಂದ ಗಳಿಸಿದ ಹಣವನ್ನು ಪೋಲು ಮಾಡಿದರು. ಷಾ ವಿರುದ್ಧದ ಅವರ ಆಂದೋಲನವು ಬ್ರಿಟಿಷ್ ಕಂಪನಿಗೆ ತಂಬಾಕು ಏಕಸ್ವಾಮ್ಯವನ್ನು ನೀಡುವುದರ ವಿರುದ್ಧ ೧೮೯೧ ರ ಯಶಸ್ವಿ ಪ್ರತಿಭಟನೆಯ "ಕಾರಂಜಿ-ತಲೆ"ಗಳಲ್ಲಿ ಒಂದಾಗಿದೆ ಮತ್ತು ನಂತರದ ೧೯೦೫ ರ ಸಾಂವಿಧಾನಿಕ ಕ್ರಾಂತಿಯಾಗಿದೆ ಎಂದು ಭಾವಿಸಲಾಗಿದೆ.
ಇರಾಕ್ ನಂತರ, ಅವರು ೧೮೯೧ ಮತ್ತು ೧೮೯೨ ಇಂಗ್ಲೆಂಡಿಗೆ ಹೋದರು. ನಂತರ ಅವರನ್ನು ೧೮೯೨ ರಲ್ಲಿ ಇಸ್ತಾಂಬುಲ್‌ಗೆ ಅಬ್ದುಲ್‌ಹಮಿದ್ ೨ ರ ನ್ಯಾಯಾಲಯದ ಸದಸ್ಯರಿಂದ ಆಹ್ವಾನಿಸಲಾಯಿತು. ಅವರು ಬ್ರಿಟಿಷ್ ರಾಯಭಾರ ಕಚೇರಿಯಿಂದ ರಾಜತಾಂತ್ರಿಕ ವಿನಾಯಿತಿಯೊಂದಿಗೆ ಅಲ್ಲಿಗೆ ಪ್ರಯಾಣಿಸಿದರು, ಇದು ಅನೇಕ ಹುಬ್ಬುಗಳನ್ನು ಹೆಚ್ಚಿಸಿತು, ಆದರೆ ಸುಲ್ತಾನರಿಂದ ಮನೆ ಮತ್ತು ಸಂಬಳವನ್ನು ನೀಡಲಾಯಿತು. ಪಾನ್ ಇಸ್ಲಾಮಿಸಂ ಪ್ರಚಾರಕ್ಕಾಗಿ ಅಲ್-ಅಫ್ಘಾನಿಯನ್ನು ಬಳಸುವುದು ಅಬ್ದುಲ್ ಹಮೀದ್ ೨ ರ ಗುರಿಯಾಗಿತ್ತು.